Danilo Vučić — Cenzolovka\nNovinarka KRIK-a Bojana Pavlović, koja je snimila sina predsednika Srbije Danila Vučića u društvu huligana, smatra da je zataškavanje ovog slučaja od strane tužilaštva vidljivo na primeru sigurnosnih kamera, za koje kažu da ne postoje na licu mesta, iako su se ona uverila u suprotno. Kao i po tome što su iz njene izjave izbačeni su delovi u kojima govori kako se osećala ugroženo\nPrvo osnovno tužilaštvo u Beogradu odbacilo je krivičnu prijavu KRIK-a i novinarke Bojane Pavlović protiv nepoznatih muškaraca jer su joj oduzeli telefon pošto je fotografisala predsednikovog sina Danila Vučića u društvu Aleksandra Vidojevića, huligana kog je policija označila kao člana kavačkog klana. Tužilac Vojkan Ilić utvrdio je da novinarka nije bila ugrožena, da je nisu zaustavili policajci, ali nije otkrio ko su osobe koje su je presrele i otele joj telefon. Tužilac je u dokumentu o odbačaju prijave netačno naveo da mesto događaja nije pokriveno kamerama, a nije saslušao Vidojevića, Vučića, ni druge muškarce koje je imenovala u policiji. Novinarka KRIK-a će se žaliti na ovo rešenje tužioca.\nPrivatne fotografije u medijima: Ko je zaštićen, ko nezaštićen, a ko „advokat“\nPiše Milena Ilić Marković\nUmesto odgovora na pitanje šta sin predsednika radi u društvu osobe sa kriminalnim dosijeom, kog je srpska policija označila kao povezanog sa kavačkim klanom, vlast i provladini mediji vode hajku protiv političkih protivnika i medija koji otkrivaju afere.\nPremijerka Ana Brnabić rekla je da će se znati ko je novinarki KRIK-a Bojani Pavlović oduzeo telefon kada MUP bude dao podatke o tome ili kada završi istragu. Dodaje da ne zna ko je Aleksandar Vidojević u čijem društvu je sedeo Danilo Vučić, sin predsednika države, i da se neće o njemu raspitivati u MUP-u.\nBojana Pavlović je novinarka KRIK-a. Novinarsku karijeru započela je u gradskoj redakciji dnevnog lista „Politika“. Kao stažista radila je u nevladinoj organizaciji „Transparentnost Srbija“ usmerenoj na borbu protiv korupcije.


Kada stižu beloruski helikopteri? - Sputnjik Srbija\n22:34 21 April 2021\n21:30 21.02.2019 (osveženo 21:32 21.02.2019) Preuzmite kraći link\nU emisiji „Od četvrtka do četvrtka“ pitamo ga šta je to Srbija predstavila na jednoj od dve najveće smotre naoružanja i sa kakvim uspehom. Da li možemo da kažemo da se u toj oblasti vraćamo na puteve stare slave? Kakvu perspektivu imaju privatne kompanije naoružanja u regionu? Da li NATO ima rešenje za novo rusko oružje? Kako shvatiti izjavu američkog ambasadora Kajla Skota da je Srbija na pogrešnoj strani istorije kada je Venecuela u pitanju i priželjkuju li SAD novu krizu u centralnoj Americi?


Šta će biti s NATO-om /video/ - Sputnjik Srbija\n19:12 01.12.2019 Preuzmite kraći link\nPredsednik Srpskog spoljnopolitičkog kruga i bivši ambasador Milisav Paić smatra da Makronov stav dele gotovo svi u Alijansi i naglašava da je taj savez od moždane smrti „spasla” agresija na SR Jugoslaviju 1999. godine.\n„Kritike na račun NATO-a upućuje i Donald Tramp, koji kaže da je to zastarela institucija, ali u smislu pritiska na njene članice da treba da izdvajaju dva odsto BDP-a za njeno funkcionisanje. Sa druge strane, jedna od najvažnijih zemalja istočnog krila Alijanse — Turska potpuno je iskliznula iz kontrole kada je počela da vodi svoju politiku kupovinom S-400 što uvodi NATO u ozbiljne probleme i podele“, rekao je Paić.\n„Tačku na priču o evropskoj vojsci kao mogućoj alternativi Alijanse stavila je nedavno Angela Merkel koja je uoči samita u Londonu rekla da je NATO danas potrebniji nego u doba Hladnog rata. Međutim, smatram da je to samo kupovina mira u transatlantskim i odnosima kod kuće ali su problemi Alijanse i dalje sistematični, sistemski, istorijski, smisaoni, a posebno je važno što NATO dobija izazov sa istoka na koji realno ne može da odgovori. Zbog toga ćemo prisustvovati jednom periodu ’mrcvarenja‘ gde će biti mnogo probnih balona, reči bez osnova, i pravo je pitanje samo koliko su SAD spremne da izdržavaju NATO, tim pre ako dolar prestane da bude sredstvo univerzalnog plaćanja“, naglasio je Kajtez.\n„Ne smatram da će Tramp, ako osvoji i drugi predsednički mandat, ići na suštinsku reformu Alijanse — potpuno razbijanje NATO-a značilo bi manje prisustvo SAD u Evropi. Taj savez je danas nešto sasvim drugo u odnosu na pre dve decenije, i to je odraz moći ili nemoći pojedinih članica. To je organizacija koja se ne drži dogovora ni među samim članicama, a kamoli prema spoljnim igračima“, rekao je Kovač.\n„Ta vojska bi se svela na Nemačku, Francusku, Belgiju i Holandiju, a kada pogledate ko su bili generalni sekretari Alijanse dosad dolazite do zaključka da su tri bila iz Holandije, a da je poslednji bio Danac. Turska nikada nije imala svog čoveka, jer je zapadne zemlje ne smatraju dovoljno lojalnom da bi mogla da nosi američku vojnu doktrinu“, rekao je Paić. On je dodao da je slika teško rešiva, jer je NATO ogledalo odnosa u EU.\nEmanuel Makron, samit, NATO


Navaljni u kaznenoj koloniji 200 kilometara od Moskve | Novinska agencija Beta\nSVET | 28.02.2021 17:35 > 28.02 17:35\nGde se nalazi Navaljni, najpoznatiji protivnik predsednika Rusije Vladimira Putina, nije bilo poznato od četvrtka, kada je odveden iz moskovskog zatvora u kojem je bio od hapšenja 17. januara.\nZatvorska služba još nije objavila informaciju o tome gde gde se on sada nalazi.\nVlasti su danas navele da će Navaljni prvo izvesno vreme biti u karantinu i da će potom biti premešten u jednu od kaznenih kolonija u regionu Vladimir, prenosi Frans pres.\nAgencije TASS i Ria Novosti objavile su da će Navaljni biti premešten u "Kaznenu koloniju broj dva" u malom mestu Pokrov u regionu Vladimir, u evropskom delu Rusije.\nJedan od bliskih saradnika osudjenog opozicionara Leonid Volkov napisao je na Tviteru da još nema zvanične potvrde od zatvorske službe o sudbini Navaljnog i da njegovi rodjaci i advokati nisu obavešteni ni o čemu, što je u Rusiji čest slučaj prilikom prebacivanja osudjenog u zatvorsku koloniju.\nRuske kaznene kolonije nastavak su nekadašnjih "gulaga" u Sovjetskom Savezu i prati ih veoma loša reputacija od tvrdnji da je loš tretman zatvorenika, da su objekti tamo veoma prljavi, do raširene torture.\nVećina osudjenika u Rusiji izdržava kaznu upravo u takvim logorima, od kojih su neki veoma udaljeni od gradova i u gde je rad zatvorenika obavezan, uglavnom u radionicama za šivenje, ili za izradu nameštaja, dodaje Frans pres.\nNavaljni (44) je uhapšen 17. januara, odmah pošto se vratio iz Nemačke gde se pet meseci oporavljao od trovanja za koje on optužuje Kremlj.\nRuske vlasti odbacuju te tvrdnje i optužuju Navaljnog za saradnju sa zapadnim obaveštajnim službama.\nMoskovski sud je u februaru osudio Navaljnog na dve i po godine zatvora, preinačivši mu uslovnu kaznu iz decembra 2014. u zatvorsku, jer se nije na vreme javio nadležnom organu dok se u Nemačkoj oporavljao od trovanja.


Potreban vam je prostor za organizaciju poslovnog događaja ili prijema? Evo na šta treba da obratite pažnju - Bizlife.rs\nPotreban vam je prostor za organizaciju poslovnog događaja ili prijema? Evo na šta treba da obratite pažnju\n09:49 Beograd, 30/11/2018\nNajvažnija stvar u organizaciji bilo kog događaja je odabrati pravi prostor! Kada je u pitanju organizacija specijalnog događaja kojim želite da oduševite poslovne partnere ili prijatelje, renomirani beogradski restoran “Legat 1903” vam daje savete na šta morate da obratite pažnju kako bi sve proteklo u najboljem redu:\nOdabrani prostor treba da bude smešten nedaleko od centra grada, ali bi trebalo da bude i blizu autoputa, kako bi ljudi brže stigli na mesto događaja. Restoran bi trebalo da ima i sopstveni parking ili garažu, kako bi gosti mogli lako da stignu do restorana i da ne gube vreme tražeći mesto za parkiranje.\nSvaki renomirani restoran, koji pretenduje da bude omiljeno mesto za organizaciju poslovnih događaja i prijema, mora da ponudi savršenu atmosferu u kojoj možete da se osećate opušteno, da istovremeno uživate u eleganciji i luksuzu enterijera, savršenoj usluzi i hrani vrhunskog kvaliteta.\nMuzička podloga je takođe vrlo važna stavka za svaki događaj, pa ukoliko u restoranu nema mogućnosti za smeštaj bine i muzičke grupe, dogovorite se sa menadžerom restorana oko vrste muzike koju želite da čujete ili napravite svoju play listu. Obavezno obratite pažnju da u ekskluzivnim restoranima ne možete da zahtevate da puste svaku vrstu muzike.\nTrebalo bi unapred da znate kapacitet restorana. Tako, na primer, ako u “Legatu 1903” ima 80 mesta za sedenje, napravite plan i raspored sedenja, kako ne bi došlo do pomeranja gostiju kada već stignu na događaj. Razmislite o tome da napravite kartice sa imenom svakog gosta koje bi stajale na stolovima, tako da organizator svakom gostu, po ulasku u restoran, samo kaže broj stola za kojim je smešten.\nUkoliko je manji broj gostiju, dozvolite im da sami odaberu mesto gde će da sednu. Tako će se međusobno upoznati, razgovarati na razne teme i vaš prijem ili večera će imati zagarantovan uspeh.\nPre dolaska u restoran obavezno proverite da li neko od gostiju ima posebne zahteve što se hrane tiče, na primer, da li je alergičan na morske plodove ili je vegetarijanac ili je intolerantan na gluten. Pronađite restoran koji je spreman da hranu prilagodi gostu. U « Legatu 1903 » to rade u vidu pripreme različitih set menija, koje prilagođavaju svakom gostu i maksimalno im izlaze u susret. U “Legatu 1903” nude i vrlo interesantan, intrigantan i raznovrstan meni koji su uparili sa jedinstvenom vinskom kartom, na kojoj se nalazi preko 160 etiketa vina sa različitih geografskih područja.\nImajte u vidu da se meni za svaki događaj svakako mora dogovoriti unapred sa restoranom. Ne zaboravite najvažniju stvar, zakažite sve na vreme, jer organizacija svih većih događaja u prostoru kao što je “Legat 1903” zahteva rezervacije minimum mesec dana unapred. Vama posle svega ostaje samo da se lepo provedete!


Policija razbila blokadu Ibarske magistrale uzrokovanu štrajkom\nInterventna jedinica čačanske policije noćas je razbila blokadu Ibarske magistrale kod Preljine koju su organizovali vozači kamiona, taksisti i građani, solidarišući se sa saobraćajnim policajcima iz Čačka koji drugi dan štrajkuju glađu.\nPolučasovna blokada magistrale uslijedila je pošto je oko stotinu građana Čačka provelo dio popodneva i večeri ispred stanice saobraćajne policije, pružajući na taj način podršku štrajkačima.\nPolicajci štrajkuju zahtijevajući odlazak u penziju načelnika Policijske uprave u Čačku Milovana Petrovića i povratak na dužnost načelnika saobraćajne policije Dragoslava Krdžića, javila je Radio–televizija Srbije.\nZbog lošeg zdravstvenog stanja, jedan policajac je hospitalizovan u čačanskoj bolnici, a u policijskom sindikatu koji podržava policajce u štrajku kažu da će ostali nastaviti štrajk glađu do ispunjenja zahtjeva.\nIz Policijske uprave ocjenjuju da štrajk nije legalan, jer ga nije organizovao reprezentativni sindikat.


Sudije i tužioci pozvaju na reagovanje zbog izjave Markeša\nTanjug 7. februara 2019. 12:53\nBEOGRAD – Udruženje sudija i tužilaca Srbije (UST) pozvalo je danas najviše pravosudne organe da se izjasne povodom izjave predsednika Upravnog odbora Evropskog udruženja sudija i tužilaca za demokratiju (MEDEL) Felipea Markeša, u kojoj je izrazio nadu da, kako je rekao, nezavisnost pravosuđa u našoj zemlji neće biti žrtvovana zarad priznanja nezavisnosti Kosova (od strane Srbije).\nIzjava Markeša je povod da se o njoj izjasne Državno veće tužilaca (DVT) i Visoki savet sudstva (VS S), kao nezavisni i samostalni organi koji obezbeđuju i garantuju nezavisnost i samostalnost sudija i sudova i samostalnost svih tužilaca u skladu sa Ustavom, preciziralo je strukovno udruženje u saopštenju.\nUST ukazuje da samo pominjanje mogućnosti žrtvovanja nezavisnosti pravosuđa, u bilo kojoj konotaciji, duboko zadire u domen ustavnih nadležnosti VS S i DVT te da ne smeju da zanemare izjavu Markeša.\nTakođe smatra da oba pravosudna organa treba da reaguju i na Markešovu izjavu „da vladini zvaničnici javno napadaju sudije i tužioce, te da to nije napad samo na njih, već i na ceo pravosudni sistem“, jer je, kako ocenjuje UST, neprihvatljivo da povodom ovakvih izjava reaguju isključivo strukovna udruženja.\nPovodom izjave Merkeša da država Srbija osniva nevladine organizacije ili na njih ima neki drugi kanal uticaja, a koje joj daju podršku za predložene ustavne amandmane u oblasti pravosuđa, UST je pozvao Markeša da precizno ukaže na koje tačno nevladine organizacije misli i kako je došao do tih informacija.\nUST podseća da je izmena Ustava u oblasti pravosuđa obaveza koju je Srbija preuzela u okviru Poglavlja 23 u procesu pregovora o pristupanju Evropskoj uniji, kao i da proces prate eksperti EU, te da bi EU u svakom momentu mogla da zatvori poglavlje 23, ukoliko bi našla da se radi o rešenjima koja nisu u skladu sa njenim pravnim tekovinama.\nTakođe podsećajući da je Nacrt ustavnih amandmana dobio pozitivnu ocenu Venecijanske komisije, UST je pozvao da se o navodima predstavnika MEDEL-a izjasni i Delegacija EU u republici Srbiji.\nMarkeš je ove navode izneo u razgovoru za dnevni list „Danas“.


Bolja struja na Ekonomijama\nsreda, 21 oktobar 2015 13:38\tVesti\nPočetak izgradnje nove elektromreže na ekonomijama jedan i tri počeće za nekoliko dana.\nNa Ekonomijama 1 i 3 uskoro bi trebalo da počnu radovi na postavljanju nove elektro mreže koja bi stanovnicima ovih naselja trebalo da obezbedi kvaliteniju isporuku električne energije. Tim povodom zajedno sa predstavnicima Elektrodistribucije u sredu (21. oktobra) su ova naseljena mesta posetili Predsednik skupštine opštine Bač, Borislav Antonić i zamenik predsednika opštine Zdenko Kolar.\nKako je istakao predsednik skupštine opštine Bač, Borislav Antonić, bandere su već donete, a očekuje se i isporuka trafoa kada bi radovi mogli i da počnu. Prema njegovim rečima elektodistribuciji će biti potrebno oko dve nedelje da postavi novu elektro mrežu, kada će i stanovnici ovog naselja moći da podnose zahteve za izdavanje elektrosaglasnosti za priključenje. Time će svi stanovnici imati iste uslove kao i drugi građani ove zemlje i isporuka električne energije neće zavisiti od jednog neodgovornog korisnika koji ne izmiruje svoje obaveze za potrošenu struju. Po završetku ovih radova uslediće i radovi na ekonomiji 3, čime će problem elektrosnabdevanja građana opštine Bač biti kompletno rešen, rekao je Antonić.\n"Iz budžeta opštine Bač za ove namene izdvojeno je tri miliona dinara i uz trafoe koje smo uspeli da obezbedimo, mislimo da ćemo uspeti da zaokružimo finansijsku konstrukciju za naselja Ekonomija 1 i 3. Ukoliko bude nekih nepredviđenih radova i dodatnih troškova mislim da ćemo to obezbediti budžetom za narednu godinu", rekao je Zdenko Kolar, zamenik predsednika opštine Bač i izrazio očekivanje da će radovi na novoj elektromreži u ova dva naselja biti gotovi do kraja godine.


“Izbor za upravnika Narodnog pozorišta regularan” – Bookvar\nUpravni odbor Narodnog pozorišta danas odlučuje o kandidatu za upravnika nacionalnog teatra, ali Ministarstvu kulture neće dostaviti predlog kandidata za upravnika, već prema novom Zakonu o kulturi, rang listu svih kandidata sa obrazloženim predlogom.\n“Time ćemo proces odlučivanja u potpunosti prepustiti Ministarstvu kulture i informisanja, a potom Vladi Srbije”, rekao je Tanjugu predsednik UO Aleksandar Gatalica.\nZa mesto upravnika kandidovali su se dirigent Dejan Savić, pijanistkinja Maja Rajčić, scenograf Gorana Sudžum i glumac Predrag Miletić. Povodom tužbe reditelja Božidara Đurovića koji traži poništavanje aktuelnog konkursa za izbor prvog čoveka nacionalnog teatra, Gatalica podseća da prethodna Vlada Srbije nije donela odluku o imenovanju ili odbijanju Đurovića i još mnogih kandidata za mesta u kulturi.\n“Sadašnja Vlada Srbije je nakon parlamentarnih izbora formirana i kako je to uobičajeno, novo Ministarstvo kulture i informisanja povuklo je sve predloge o imenovanjima i razrešenjima iz prethodnog saziva. Reč je o standardnom postupku, ne samo kada je reč o imenovanjima i razrešenjima u kulturi, već i u drugim oblastima, i ne samo u Srbiji, već i u drugim zemljama”, objasnio je Gatalica.\nOn je pomenuo i da je, na primer, novi predsednik SAD Donald Tramp povukao akreditive za sve ambasadore Sjedinjenih Američkih Država širom sveta, njih, kako je primetio, osamdeset.\n“Naravno da bi bilo bolje da je prethodni konkurs okončan prihvatanjem ili odbijanjem kandidata Đurovića, ali u ovoj situaciji, obavešten sam, to nije bilo moguće. Šta je mogao da učini novi ministar? Da ostavi nepravno stanje u Narodnom pozorištu još neodređeno dugo ili da povuče potez koji je učinio i koji mu kao instrument stoji na raspolaganju?”, zapitao se Gatalica.\nOn je naglasio da je UO tražio status svih prethodnih konkursa u Narodnom pozorištu sa posebnim osvrtom na poslednji iz marta 2015.\n“Od stručnih službi Ministarstva dobili smo dokument o povlačenju iz procedure imenovanja i razrešenja datiran sa 1. novembrom 2016. Na osnovu toga smo raspisali konkurs 1. decembra 2016. Kada su u javnosti počele da stižu pritužbe Božidara Đurovića, mi smo ga obavestili pismom i objasnili mu na osnovu čega smo raspisali konkurs”, naveo je predsednik UO.\nGatalica je, kako kaže, 16. decembra prošle godine lično tražio pojašnjenje oko toga da li UO postupa po zakonu raspisujući novi konkurs ukoliko postoji dilema da prethodni nije okončan.\n“Dobio sam odgovor ministra (Vladana) Vukosavljevića narednog dana, 17. decembra, u kojem je stajalo: ‘Predlozi svih rešenja su povučeni s obzirom da su ispunjeni uslovi iz člana 35, stav 12 Zakona o kulturi, odnosno osnivač nije imenovao upravnika Narodnog pozorišta u Beogradu, čime je postupak za imenovanje upravnika Narodnog pozorišta u Beogradu po predmetnom konkursu okončan'”, pojasnio je on. Gatalica je primetio da nedovršavanjem procesa imenovanja, Đurović “nije izgubio nikakvo stečeno pravo, jer je on samo predložen za upravnika, već samo mogućnost nekog prava (da se žali ako bude odbijen na sednici Vlade Srbije)”.\n“Isto tako, Boba Đurović je pismom UO Narodnog pozorišta pravovremeno obavešten, s predlogom da novom konkursu pristupi, na kojem bi imao dobre šanse da ponovo bude na samom vrhu liste predloga za upravnika. On se na novi konkurs nije javio, kao što nije poslao opomenu čitavih godinu i po dana, dok je još bio na snazi stari Zakon o kulturi po kojem je izabran i zasedala prethodna Vlada koja ga nije izabrala ili odbila kao kandidata”, rekao je Gatalica.\nGatalica je pomenuo i da je kontrolor zakonitosti rada UO Ministarstvo kulture i informisanja, koje nije imalo nikakvih primedbi na zakonitost procesa izbora i aktivno je učestvovalo u njegovom toku, odlukama po žalbama pojedinih kandidata, kao drugostepeni organ.


U NOVOSADSKE TOPLANE ULOŽENO VIŠE OD 10 MILIONA! Vučević istakao da imaju novu, bezbedniju i čistiju tehnologiju! - Srbija UŽIVO\nNa osnovu energetskog sporazuma Nemačke i Srbije u Novom Sadu je investirano više od 10 miliona evra u tri toplane, koje danas imaju novu, bezbedniju i čistiju tehnologiju, kazao je gradonačelnik Novog Sada Miloš Vučević, koji je zajedno sa nemačkim ambasadorom Tomasom Ssibom posetio postrojenje daljinskog grejanja u toplotnom području toplana „Zapad“.\n„Impresioniran sam projektom koji je realizovan u Novosadskoj toplani. Podržali smo njegovu realizaciju jer je cilj da Srbija uradi što više na putu ka Evropskoj uniji, a oblast energetske efikasnosti je važan deo tog puta. Ovo ulaganje omogućilo je smanjivanje gubitaka energije i doprinelo smanjivanju emisije ugljen-dioksida“, kazao je Ssib.\nPOVEZANE TEMEInvesticijaMiloš VučevićNemačka ambasada u SrbijiNovi SadSaradnjaToplana ZapadVestiVojvodinaVučević


Najava i analiza: La Liga, 35. kolo: Šampion je poznat, ali borba za Ligu šampiona i opstanak odavno nije bila zanimljivija! – Kladjenje.rs\nHomeNajavaNajava i analiza: La Liga, 35. kolo: Šampion je poznat, ali borba za Ligu šampiona i opstanak odavno nije bila zanimljivija!\n5 Maja, 2022 Vlajko Najava 0\nPobedom u prošlom kolu nad Espanjolom, Real je potpuno zasluženo došao do nove titule šampiona Španije.\nDo kraja prvenstva je ostalo još samo četiri kola, a još uvek se ne nazire ko bi mogao da izbori plasman u Ligu šampiona, Ligu Evrope i Ligu konferencija, a deluje da je najzanimljivija borba za opstanak.\nNajzanimljiviji meč ovog kola se bez ikakve sumnje igra na “Vanda Metropolitanu” gde će snage odmeriti Atletiko Madrid i Real koji ne samo da je došao do nove šampionske titule, već je uspeo i da se plasira u finale Lige šampiona.\nTakođe, veoma interesantno će biti i na “Benito Viljamarinu” gde će Betis ugostiti Barselonu, i ukoliko Andalužani slave na svom terenu uključiće se u ravnopravnu trku za plasman u najkvalitetnije evropsko klupsko takmičenje.\nOd ostalih susreta izdvajamo duele između Levantea i Real Sosijedada, pošto su bodovi preko potrebni i jednoj i drugoj ekipi, dok Viljareal na svom terenu dočekuje Sevilju koju mora da pobedi kako bi ostao u trci za plasman u Ligu Evrope.\nLevante – Real Sosijedad – 1 @ 3.00 u CircusCasino\nPrvi meč 35. kola najkvalitetnijeg ranga španskog fudbala se igra u Valensiji gde će fudbaleri Levantea ugostiti Real Sosijedad.\nNažalost, Levante se nakon nekoliko veoma uspešnih sezona nalazi na pragu selidbe u niži rang, pošto se ova ekipa trenutno nalazi na poslednjem mestu na tabeli.\nIpak, ova ekipa igra zaista sjajno u poslednje vreme, pa je tako Levante na pet poslednjih mečeva ostvario dva trijumfa, jedan remi i dva tesna poraza.\nSa druge strane Sosijedad se nalazi na pravom putu da ponovo dođe do plasmana u Ligu Evrope, a u prošlom kolu je ova ekipa remizirala protiv Rajo Valjekana kada je bilo 1:1.\nMišljenja smo da domaćin nema izbora nego da ide na trijumf na ovom duelu zbog čega vam savetujemo da probate sa jedinicom za koju je kladionica CircusCasino pripremila fenomenalnu kvotu 3.00.\nMajorka – Granada – 3+ @ 2.17 u Meridianbet\nSva je prilika da će se fudbaleri Majorke do bukvalno poslednjeg kola boriti grčevito za opstanak u La Ligi, pošto se u ovom trenutku ovaj tim nalazi na šesnaestom mestu na tabeli uz samo bod viška u odnosu na timove koji se nalaze u najopasnijoj zoni.\nU prošlom kolu je šesnaestplasirani tim na tabeli poražen na gostovanju kod Barselone, a taj duel je završen rezultatom 2:1.\nŠto se tiče Granade očekivali smo dosta više od Andalužana ove sezone, pogotovu što je prošle godine ova ekipa igrala četvrtfinale Liga Evrope, a sada je situacija takva da ukoliko bi se u ovom trenutku prvenstvo završilo, Njegoš Petrović i drugari bi završili u Segundi.\nSigurno je da će oba tima učiniti sve da dođu do veoma važnog trijumfa u borbi za opstanak, što nam svakako treba doneti golove, pa vam savetujemo da probate sa igrom 3+ koju kladionica Meridianbet plaća sa kvotom 2.17.\nAtletik Bilbao – Valensija – 1 @ 1.60 u Maxbet\nAtletik Bilbao igra sjajno u poslednje vreme, i deluje da ukoliko ova ekipa nastavi sa odličnim partijama, imaće sigurno mesta u Ligi konferencija, pošto se trenutno ponos Baskije nalazi na osmoj poziciji na tabeli uz samo bod manjka u odnosu na sedmoplasirani Viljareal.\nU prošlom kolu je Bilbao ostvario veoma važan trijumf na svom terenu protiv Atletiko Madrida a taj meč je završen rezultatom 2:0.\nŠto se tiče Valensije, svakako da je ovo još jedna razočaravajuća sezona za popularne “slepe miševe” koji se trenutno nalaze na desetom mestu na tabeli.\nU prošlom kolu je tim sa “Mestalje” na svom terenu u gradskom derbiju remizirao sa Levanteom, a taj meč je završen rezultatom 1:1.\nDeluje da je domaćin veliki favorit na ovom duelu pa vam zato toplo preporučujemo da probate sa jedinicom za koju je kladionica Maxbet pripremila kvotu 1.60.\nKadiz – Elče – 3+ @ 2.25 u Meridianbet\nKao što se i najavljivalo na početku sezone, Kadiz će se do bukvalno poslednjeg kola boriti za opstanak u društvu najboljih.\nNaime, trenutno se ova ekipa nalazi na sedamnaestom mestu na tabeli uz samo bod viška u odnosu na Granadu koja zauzima poziciju koja nažalost na kraju šampionata znači i selidbu u niži rang.\nU prošlom kolu je Kadiz odigrao jedan sjajan meč na gostovanju kod Sevilje i uspeo da izvuče bod pošto je na kraju taj duel završen rezultatom 1:1.\nŠto se tiče Elčea, sva je prilika da ćemo Havijera Pastorea i drugare i naredne sezone gledati u društvu najboljih, s obzirom da se trenutno ova simpatična ekipa nalazi na trinaestom mestu na tabeli.\nIako smo mišljenja da su domaćinu bodovi dosta potrebniji od Elčea, umesto jedinice vam savetujemo da probate sa golovima i odigrate igru 3+ za koju je kladionica Meridianbet pripremila sjajnu kvotu 2.25.\nSelta – Alaves – X2 @ 1.95 u Mozzartbet\nDosta puta smo pisali o tome da fudbaleri Selte mogu od svakog da izgube, ali i svakoga da pobede, a nekako se stiče utisak da je najveći problem ovog tima to što nisu konstantni.\nTrenutno se tim iz Viga nalazi na sredini tabele, a u prošlom kolu je Selta remizirala na gostovanju kod Granade kojoj su tri boda iz tog susreta bila i te kako potrebna.\nTaj meč je završen rezultatom 1:1, a zanimljivo je da je Selta vodila sve do drugog minuta sudijske nadoknade.\nŠto se tiče Alavesa, trenutno se tim iz Baskije nalazi na devetnaestom mestu na tabeli, ali se ne predaje, a svakako da je najbolji pokazatelj za to i veliki trijumf u prošlom kolu na domaćem terenu protiv Viljareala, kada je bilo 2:1.\nSelta nema previše takmičarskih motiva na ovom susretu što bi mogao da iskoristi Alaves zbog čega vam hrabro preporučujemo da probate sa duplom šansom X2 za koju je kladionica Mozzartbet pripremila kvotu 1.95.\nBetis – Barselona – 1X @ 1.68 u Maxbet\nJedan od najzanimljivijih mečeva ovog kola se igra na stadionu “Benito Viljamarin” gde će fudbaleri Betisa ugostiti Barselonu.\nIza Andalužana je sjajna sezona o čemu najbolje svedoči i trofej namenjem pobedniku španskog Kupa Kralja, a deluje da bi Betis mogao ozbiljno da se umeša i u borbu za plasman u Ligu šampiona.\nTrenutno se “zeleni” nalaze na petom mestu na tabeli uz samo tri boda manjka u odnosu na četvrtplasirani Atletiko Madrid, a u prošlom kolu su Hoakin i drugari remizirali na gostovanju kod Hetafea, kada nije bilo golova.\nŠto se tiče Barselone, Katalonci će po svemu sudeći izboriti poziciju koja vodi u Ligu šampiona i deluje da neće previše zapinjati na ovom susretu što bi i te kako mogao da iskoristi tim koji sa klupe predvodi Manuel Pelegrini pa vam toplo preporučujemo da ovde odigrate duplu šansu 1X za koju je kladionica Maxbet odredila koeficijent 1.68.\nHetafe – Rajo Valjekano – 3+ @ 2.75 u Meridianbet\nHetafe takođe nije bio na svom prepoznatljivom nivou ove sezone, ali nekako deluje da će i nešto slabije partije ovog simpatičnog tima ipak biti dovoljne za opstanak u društvu najboljih, što je na kraju krajeva i primarni cilj tima iz predgrađa Madrida.\nU prošlom kolu je Hetafe remizirao na svom terenu protiv Betisa koji igra sjajno ove godine, a taj meč je završen bez golova.\nŠto se tiče Rajo Valjekana, ostaje žal što Falkao i drugari nisu održali onaj sjajan ritam sa početka šampionata, kada je ovaj tim bio čak i u igri za plasman u Ligu Evrope, ali ni ovako stvari nisu preterano loše, pošto se ekipa iz Valjehasa nalazi na sredini tabele, preciznije na jedanaestoj poziciji.\nU prošlom kolu je Valjekano remizirao na svom terenu protiv Sosijedada, a taj meč je završen rezultatom 1:1.\nHetafeu su bodovi potrebniji, a poznato je da nam dueli Rajo Valjekana donose veliki broj golova, pa ne najsigurnije da odigrate igru 3+ za koju je kladionica Meridianbet pripremila kvotu 2.75.\nViljareal – Sevilja – 1 @ 2.35 u CircusCasino\nViljareal je ponovo imao sjajnu epizodu u evropskim takmičenjima s obzirom da je četa Unai Emerija stigla čak do polufinala, gde je sredinom nedelje očekivano eliminisana od Liverpula kada je bilo 2:3, a veoma zanimljivo da je prvo poluvreme revanša koji je odigran na “El Madrigalu” aktuelni osvajač Liga Evrope rešio u svoju korist, i to rezultatom 2:3.\nBilo kako bilo “žutoj podmornici” u nastavku sezone ostaje fokus na plasmanu u Ligu Evrope, što će biti izuzetno težak zadatak.\nU goste im dolazi Sevilja koja je na pravom putu da dođe do novog plasmana u Ligu šampiona, iako su Andalužani u prošlom kolu samo remizirali sa Kadizom na svom terenu kada je bilo 1:1.\nNa prvi pogled dolazimo do zaključka da je ovo možda i najteži meč za prognoziranje kada je u pitanju 35. kolo španske La Lige, ali smo ipak mišljenja da je domaćinu i te kako potrebniji trijumf zbog čega vam savetujemo da probate sa jedinicom za koju je CircusCasino pripremio kvotu 2.35.\nEspanjol – Osasuna – 1 @ 2.40 u Mozzartbet\nIako još uvek nije teoretski obezbedio opstanak, sva je prilika da ćemo Espanjol i naredne sezone gledati u društvu najboljih s obzirom da u ovom trenutku Katalonci imaju čak osam bodova viška u odnosu na najugroženije ekipe.\nU prošlom kolu je ova ekipa doživela težak poraz na gostovanju kod Reala, a taj meč na “Santjago Bernabeu” je završen rezultatom 4:0.\nŠto se tiče Osasune, još jedna sjajna sezona za tim iz Pamplone, koji trenutno zauzima sjajno deveto mesto na tabeli.\nU prošlom kolu je devetoplasirani tim na tabeli remizirao na gostovanju kod Elčea, a taj meč je završen rezultatom 1:1.\nPoznato je koliko dobro domaćin igra na svom terenu, pa mu zbog toga i dajemo prednost na ovom duelu i savetujemo da probate sa jedinicom za koji je kladionica Mozzartbet pripremila sjajan koeficijent 2.40.\nAtletiko Madrid – Real Madrid – GG @ 1.76 u Meridianbet\nPoslednji duel ovog kola nam donosi veliki derbi Madrida, s ozbirom da će na “Vanda Metropolitanu” Atletiko ugostiti Real.\nNije ovo baš najbolja sezona za popularne “jorgandžije” koji će morati dobrano da se pomuče kako bi došli do plasmana u Ligu šampiona s obzirom da se u ovom trenutku nalaze na četvrtom mestu na tabeli uz tri boda viška u odnosu na petoplasirani Betis.\nŠto se tiče Reala, kraljevski klub je pobedom u prošlom kolu nad Espanjolom i zvanično došao do šampionske titule, a sredinom nedelje je četa popularnog “Don Karla” došla i do plasmana u finale Lige šampiona nakon velikog trijumfa na domaćem terenu protiv Mančester Sitija, iako su “građani” sve do 90. minuta vodili sa 0:1.\nKada je prognoza za ovaj derbi Madrida u pitanju, mišljenja smo da će i jedni i drugi postići makar po jedan gol na ovom meču pa vam savetujemo da probate sa igrom GG za koju je Meridianbet pripremio kvotu 1.76.\nIZBOR JE SAMO JEDAN: Ovde vas čekaju najveće kvote na svetu, ali i karte za Svetsko prvenstvo u Kataru!


Oko 200 radnika privatnog preduzeća „Putevi Užice“, koji su u štrajku od ponedeljka, zajedno sa kolegama iz Prijepolja, Priboja, Nove Varoši, Bajine Bašte, Čajetine i Zlatibora, danas su 11 časova, na pola sata, blokirali magistralu Užice- Zlatibor\nŠtrajk su započeli u ponedeljak, zahtevajući isplatu zarada i putnih troškova za decembar i januar, ali i dnevnica koje im nisu isplaćivane dve-tri godine. Iako su im zarade za decembar isplaćene u sredu popodne, oni su odlučili da blokiraju saobraćajnicu jer, kako je rekao Boban Ćaldović, predsednik Samostalnog sindikata u toj firmi, poslovodstvo odbija da pregovara o štrajkačkim zahtevima.\n- Bili smo jedna od najsupešnijih građevinskih firmi u Srbiji. Naši problemi nisu od pre dva meseca, nego od pre osam godina, jer poslovodstvo nije sposobno da obezbedi poslove. Tražimo smenu generalnog direktora Leka Korićanca, koji ne poštuje zakon i naša prava iz kolektivnog ugovora - poručio je Ćaldović i rekao da poslovodstvo ignoriše sve njihove probleme i odbija da razgovara sa štrajkačkim odborom.\n- Došli smo u sutuaciju da ni mi, ni naša deca, ne možemo da odemo kod lekara, jer nam ne overavaju zdravstvene knjižice, a pojedini od nas ne mogu da odu u penziju, jer nisu uplaćeni doprinosi - rekao je Ćaldović i dodao da su generalni štrajk i blokada bili jedini način da zaposleni skrenu pažnju poslovodstvu i javnosti na svoj izutetno težak i dugogodišnji materijalni položaj.\nBlokada je počela u 11 časova i trajala pola sata. Saobraćaj nije bio u prekidu, jer su radnici blokirali dve kolovozne trake koje vode od Užica do Zlatibora, dok su trećom trakom naizmenično propuštali vozila.\nNakon petnaestak minuta, stigli su pripadnici policije sa nekoliko vozila i upozorili štrajkače da blokadom saobraćaja krše zakon i najavili da će, ukoliko se ne sklone sa magistrale, podneti prijave protiv organizatora protesta. Međutim, sve se završilo mirno, nakon što su štrajkači, nakon pola sata, odblokirali saobraćajnicu.\n- Znamo da je blokada puta nezakonita, ali nemamo načina da ostvarimo svoja prava. I pored ucena i pretnji od poslovodstva, nećemo odustati od naših zahteva. Nastavićemo štrajk i dogovorićemo se na koji način ćemo dalje protestovati - poručio je Ćaldović i dodao da su štrajkači spremni na pregovore sa poslovodstvom, ukoliko bude smenjen sadašnji generalni direktor.


Univerzitet Čačak: Političko pitanje - Ozonpress :: internet portal\nTag: Čačak, pitanje, Univerzitet\nAko je suditi na osnovu onoga što se, od rađanja ideje da se u Čačku formira univerzitet do sada, moglo čuti o realizaciji ove zamisli jedinu, uslovno rečeno, prepreku predstavlja otvaranje još dva fakulteta. Međutim ono što svi zagovornici ove ideje prećutkuju je činjenica da Bolonjska deklaracija, predviđa da se u Srbiji otvori samo još jedan državni univerzitet, a da se osim u Čačku u još nekoliko gradova planira formiranje univerziteta. Suočeni sa ovakvim zahtevima, ali i hroničnim budžetskim deficitom sa kojim se decenijama unazad suočava Srbija, Ministarstvo prosvete je donelo odluku da se trenutno stopira otvaranje novog državnog univerziteta u Srbiji. Što je uostalom još u januaru ove godine obelodanio ministar Verbić prilikom posete Čačku, a što je izazvalo burne reakcije lokalne vlasti koja u otvaranju univeziteta vidi dobru priliku za sticanje političkog profita.\nU Srbiji trenutno radi 19 univerziteta: osam državnih i 11 privatnih, a u Komisiji za akreditaciju inicijativu Čačka da postane univerzitetski grad ocenjuju kao svojevrsno otvaranje Pandorine kutije, s obzirom na mnoštvo zahteva ostalih da baš njihov grad postane sedište tog jednog državnog univerziteta koji prema Bolonjskoj deklaraciji nedostaje Srbiji.\n– Najviše što možemo da uradimo u ovom trenutku, jeste da stanemo sa pravljenjem novih univerziteta. Iako postoje gradovi koji bi takođe hteli da postanu univerzitetski centri, za sada te ideje ne možemo da podržimo dok se ne donese dokument u kojem će se vrlo jasno definisati kako se finansira visoko obrazovanje i gde tačno idu pare. Nisu problem privatni, već loši državni fakulteti koji su i skupi” – obrazložio je stav da u ovom trenutku treba staviti moratorijum na otvaranje novog državnog univerziteta aktuelni ministar prosvete, prilikom boravka u Čačku.\nOd ove ministrove izjave prošlo je nepunih godinu dana. U međuvremenu su na površinu isplivale mnoge nepravilnosti koje se odnose na rad nekih državnih univerziteta, poput Univerziteta Priština sa sedištem u Kosovskoj Mitrovici, a do javnosti nisu doprle informacije koje se odnose na reakciju države i nadležnog ministarstva, što samo po sebi ukazuje da razvoj visokog obrazovanja u Srbiji, kada je reč o državnim univerzitetima, predstavlja pre svega političko pitanje. Odnosno da je izjava ministra Verbića da veći problem za državu predstavljaju loši državni univerziteti, predstavljala pre svega alibi za moratorijum na formiranje novog univerziteta, a ne opredeljenje da se uvede red u visokoškolstvo. Tako da je realno očekivati da će se i odluka o formiranju novog univerziteta, kad za to i ako dođe vreme, donositi na političkom umesto na prosvetnom nivou. O tome je malo ko spreman da otvoreno govori. Kao i u vreme kada su u vreme posleratne industrijalizacije zemlje mnoge fabrike otvarane u gradovima čija rukovodstva su imala političku zaleđinu, a ne realne preduslove.\nAko je suditi na osnovu tvrdnji lokalne vlasti i dela predstavnika visokoškolskog obrazovanja u našem gradu, Čačak u ovom trenutku ispunjava najveći deo infrastrukturnih uslova za formiranje univerziteta, a isto tvrde i u Užicu, Kraljevu, Kruševcu, Subotici… Međutim kako sada stvari stoje to ko će dobiti oidršku Vlade Srbije i Ministarstva prosvete zavisiće od trenutnog rasporeda političke moći i uticaja.


Tramp suspendovao putovanja iz Evrope na 30 dana, NBA sezona prekinuta zbog koronavirusa – RTV SUNCE Arandjelovac\nHome » Svet » Tramp suspendovao putovanja iz Evrope na 30 dana, NBA sezona prekinuta zbog koronavirusa\nU danu kada je Svetska zdravstvena organizacija proglasila pandemiju koronavirusa, a akcije na američkim berzama ušle u takozvano „medveđe tržište“ (što je opis za tržišni trend kada berzanski indeksi izgube više od 20 odsto vrednosti u odnosu na nedavni najviši domet), predsednik SAD Donald Tramp objavio je nove ekonomske mere i zabranu putovanja iz Evrope, u nameri da smiri sve nervozniju naciju.\nTokom obraćanja iz Ovalne kancelarije, koje su prenosile sve nacionalne televizije, tek drugo takvo večernje obraćanje u dosadašnjih 38 meseci na položaju, Tramp je rekao da su „puna moć federalne vlade i privatnog sektora u pogonu da zaštiti američki narod“.\n„Ovo je najagresivniji i najsveobuhvatniji napor da se suprotstavimo stranom virusu u modernoj istoriji“, dodao je.\n“Evropska unija nije uvela iste predostrožnosti i zabranila letove iz Kine i drugih žarišta. Rezultat toga je veliki broj novih oblasti u SAD, u kojima je izbila zaraza, koju su posejali putnici iz Evrope“, rekao je Tramp.\nZabrana se ne odnosi na osobe sa dozvoliom trajnog boravka u SAD (nosioce takozvane „zelene karte“), najbliže članove porodice američkih državljana i još nekih pojedinaca, koji su imenovani u proklamaciji.\nRezultat testa otkriven je pred početak utakmice između između Jute i Oklahoma Sitija u „Česapik enerdži areni“, u Oklahomi.\n„NBA će iskoristiti ovaj prekid da utvrdi sledeće korake napred u vezi sa pandemijom koronavirusa“, navodi se u saopštenju lige.\nVlasnik Dalas Meveriksa Mark Kjuban rekao je da je situacija „luda“.\nHolivudska zvezda, Henks je dodao da će njih dvoje biti „testirani, praćeni i izolovani“, koliko god dugo to bude potrebno.\nPrethodna: Riznica svetitelja – četvrtak 12.mart.2020\nSledeća: Najava sedme epizode serijala „Stop korupciji“: Zdravstvo i životna sredina


Traži se istraga o masakru u Siriji\nPrizor sa demonstracija protiv sirijskog predsednika Bašara al-Asada u Kairu\nVisoka komesarka UN za ljudska prava Navi Pilaj založila se za istragu o prošlonedeljnom masakru civila u sirijskom gradu Hula\nVisoka komesarka UN za ljudska prava Navi Pilaj založila se za istragu o prošlonedeljnom masakru više desetina civila u sirijskom gradu Huli, dok aktivisti izveštavaju da je danas ubijeno još najmanje 12 civila.\nNavi Pilaj je iznela svoj predlog u saopštenju Savetu Ujedinjenih nacija za ljudska prava, koji danas vanredno zaseda u Ženevi radi razgovora o masakru od 25. maja, u kome je ubijeno najmanje 108 ljudi, od kojih su gotovo polovina bila deca.\nPilaj kaže da taj incident možda predstavlja zločin protiv čovečnosti i poziva sirijsku vladu da omogući neometan pristup kako bi se sprovela istraga o tim i drugim mogućim zločinima.\nSavet UN za ljudska prava takođe raspravlja o rezoluciji predloženoj od strane Sjedinjenih Država, Turske i Katara, kojom se osuđuje taj masakr. Pomenuti incident izazvao je zgražavanje u svetu i podstakao nastojanja da se zaustavi 15-mesečni konflikt u Siriji.\nU međuvremenu, opozicioni aktivisti izveštavaju danas o, kako izgleda, novom masovnom ubistvu civila. Sipan Hasan iz Sirijske opservatorije za ljudska prava, sa sedištem u Londonu, izjavio je za Glas Amerike da su neidentifikovani napadači juče ubili 12 radnika u blizini grada Kusaira, u pokrajini Homs.\nOpservatorija za ljudska prava kaže se da je autobus sa radnicima jedne državne fabrike za proizvodnju veštačkog đubriva zaustavljen na kontrolnom punktu u blizini Kusaira, da su radnici izvedeni iz njega i pobijeni pucnjima u glavu. Pomenuta organizacija takođe je saopštila da su proteklih dana u tom području pojačani sukobi između opozicionih grupa i vladinih snaga.


DAN STRUČNOG USAVRŠAVANjA - Glas Podrinja\nPrvi Zimski susreti uČitelja Republike Srbije u Krupnju\nKako prepoznati autentične potrebe dece u nastavi. Smanjenje agresije, neuspeha i osećanja izolovanosti dece. Prepoznavanje potreba dece\nU Osnonoj školi Borivoje Ž. Milojević u Krupnju su u nedelju 14. februara po prvi put održani Zimski susreti učitelja pod nazivom Dan stručnog usavršavanja u obliku različitih jednodnevnih programa stručnog usavršavanja u organizaciji Društva učitelja Rađevine i Saveza učitelja Republike Srbije. Prateći program seminara bila je izložba udžbenika, nastavnih sredstava i dečije štampe za osnovne škole.\n- Ovakav vid organizovanja posebno pogoduje malim društvima učitelja jer osim njih polaznici mogu biti i predmetni nastavnici osnovne škole, vaspitači u predškolskoj ustanovi, stručni saradnici u predškolskoj ustanovi ili školi, saradnici, direktori ili pomoćnici direktora. Bilo je prisutno osam izdavačkih kuća koje su izložile svoje udžbenike za 80-ak prisutnih učitelja i nastavnika koji su se opredelili za rad u grupama - govori Vesna Lazarević predsednica Društva učitelja Rađevine.\nPolaznici seminara bili su učitelji i nastavnici iz Krupnja i Rađevine, Malog Zvornika i Loznice koji su za svoje prisustvo dobili Uverenje o učešću na seminaru (8 sati).\n- Moj deo predavanja je obuhvatio praćenje u napredovanju učenika, načinu na koji savladavaju školski program, načinu ocenjivanja i, što je najbitnije, načinu izveštavanja roditelja o tome kako učenici napreduju, kako mogu da im pomognu, na koji način možemo da sarađujemo i kako da ih izveštavamo o postignutim rezultatima. Radi se o jednom od seminara sa najvišim prosečnim ocenama. Sve što je prikazano je autorsko delo, neki instumenti su nastali čak 2003. godine kada je krenula reforma i od tada se metode rada usavršavaju, prihvaćen je u celoj Srbiji u skladu sa svim pravilnicima, razvijao se sa promenama Zakona i Pravilnika - ističe jedan od predavača profesorka razredne nastave Mirela Lazić iz Užica.\nŽivimo u vremenu stalnih promena u kome je veoma bitno prepoznati autentične potrebe dece u nastavi sa ciljem smanjenja agresije i neuspeha, osećanja izolovanosti dece. Suština je da treba prepoznati individualne potrebe dece kako bi nastavnici prema njima mogli da oganizuju nastavu i omoguće da škola bude mesto gde će se deca dobro osećati.\nProfesor strukovnih studija u Visokoj medicinskoj strukovnoj školi u Đupriji Tatjana Simović govori da uže područje njenog delovanja predstavlja težnju da se u spoljnoj sredini napravi dobra infrastruktura kako bi se deca sa različitim potrebama mogla bolje i sa više stimulansa snalaziti u sredini u kojoj žive. Osnovna stvar kod mladih jeste nezadovoljena potreba za pripadanjem, oni se ne osećaju svojim u sredini u kojoj žive. Oni vole da idu u školu zbog društva, tako kažu, ali im škola nije prijatno mesto. Odrasli su tako da mogu više stvari da rade istovremeno, mogu pažnju da fokusiraju na različite stvari ali škola nema kapacitete da takvoj deci održi nastavu, škola je za njih dosadna. Trudimo se da na vreme prepoznamo potrebe dece, šta ona vole da uče, ali je način na koji ih podučavamo različit. Potenciramo kreativno učenje, kako bi se deca zapitala šta je suština u tome šta nastavnik predaje, šta je suština tog znanja i koje veštine oni stiču u životu, deca to znaju da prepoznaju. Većina dece su razmažena i prezaštićena tako da teško održavaju pažnju. Kreativno učenje i podučavanje je rešenje - ističe Tatjana Simović, lekar po obrazovanju i specijalista iz oblasti javnog zdravlja.


Koliko se zaradilo na akcijama Aerodroma „Nikola Tesla“? | Kamatica\nPočetna > berza > Koliko se zaradilo na akcijama Aerodroma „Nikola Tesla“?\nKoliko se zaradilo na akcijama Aerodroma „Nikola Tesla“?\nTekst objavljen: 18.02.2019 11:28\nAkcije Aerodroma „Nikola Tesla“ (AERO) bile su u fokusu investitora na Beogradskoj berzi u protekle dve godine, donevši ulagačima značajne dobitke i dobrano nadmašivši kretanje repernog indeksa akcija, Belex15. Ovo je u velikoj meri bila posledica raspisivanja tendera za davanje kompanije u koncesiju početkom 2017. i izbora koncesionara u liku francuskog VINCI-ja na samom startu 2018. godine.\nrodrom „Nikola Tesla“ je uvršten na listing Beogradska berze početkom februara 2011. godine sa početnom cenom od 641 dinar, nakon što je kompanija po zakonu o pravu na besplatne akcije i novčanu naknadu transformisana u akcionarsko društvo.\nOko 4,8 miliona građana dobilo je po jednu akciju (ukupno 15 odsto kapitala), dok su bivši i sadašnji radnici kompanije dobili ukupno oko 1,5 odsto akcija. Slično kao i u velikom broju drugih domaćih korporacija, manjinski akcionari su bili na marginama dešavanja, potpuno isključeni oko strateških planova razvoja kompanije.\nTako je bilo i kada je neplaćanjem aerodromskih taksi podržavano osnivanje nove nacionalne avio-kompanije, ali i kada je doneta odluka o koncesiji i njenom sprovođenju koje je u velikoj meri bilo obavijeno velom tajne. Štaviše, i sama podela inicijalne koncesione naknade (501 milion evra), koja je predstavljala čisto tehničko pitanje, postala je enigma za manjinske akcionare koja je rešena tek protekle sedmice.\nUprava kompanije je zakazala redovnu skupštinu akcionara za 18. mart na kojoj će biti usvojeni finansijski izveštaji za prošlu godinu i doneta odluka o raspodeli dobiti. Akcionarima koji su taj status imali 31. decembra pripašće skoro celokupna dobit od 62,05 milijardi dinara odnosno bruto iznos od 1.787,4 dinara po akciji (neto 1.519,3 dinara).\nKumulativno posmatrano, Aerodrom je akcionarima, domaćim fizičkim licima, u proteklih devet godina\ndodelio nepunih 1.780 dinara dividende.\nUzevši u obzir poslednju tržišnu cenu akcija (979 dinara), Aerodrom je otkako je izašao na berzu investitorima doneo prosečnu godišnju zaradu od 20 procenata, što se može oceniti kao vanserijski prinos, naročito u svetlu teškog stanja na domaćem tržištu kapitala.\nIstina, ovaj prinos će u narednom periodu izvesno biti smanjen s obzirom da su zakazivanjem skupštine otklonjene sve dileme oko presečnog datuma za dividendu (kupci akcija nakon 31. decembra nemaju pravo na isplatu vanredno visoke dividende).\nI dok su akcije Aerodroma „Nikola Tesla“ u proteklih osam godina donele odličan prinos, kakva očekivanja akcionari mogu imati u budućnosti s obzirom da je u narednih 25 godina kompanija data u koncesiju?\nIzvesno je da će uslediti pad cene akcija s obzirom da više ne postoji mamac u vidu skore isplate visoke, jednokratne koncesione naknade, te će njihova vrednost u prvom periodu trajanja koncesije biti definisana isključivo skromnim godišnjim dividendama.\nOve isplate u prvim godinama biće značajno niže nego na šta su akcionari navikli u prošlosti, a određene su godišnjim prihodima kompanije (koncesiona naknada u rasponu 4,3-16 miliona evra godišnje, a ne manje od pet procenata godišnjeg prihoda aerodroma) umanjenim za troškove poslovanja.\npresečnog datuma za dividendu (kupci akcija nakon 31. decembra nemaju pravo na isplatu vanredno visoke dividende).\nVremenom, ukoliko poslovanje aerodroma pod novim operaterom bude uspešno dividende će se povećavati, dok bi dobar poslovni trend mogao privući investitore da gledaju i na duži vremenski horizont, ka isteku koncesije, kada će aerodrom ponovo postati svojina akcionara kompanije.\nOva dva događaja, isplata značajnijih dividendi i razvoj aerodroma uz poštovanja definisanih obaveza, mogli bi akcije Aerodroma „Nikola Tesla“ ponovo vratiti na staze rasta kao što je to bio slučaj u protekle dve godine.


Međunarodni tender za održavanje puteva državu može dosta da košta\n16/01/2012 | 12:38\nVest da će Putevi Srbije u februaru raspisati tender za održavanje magistralnih i regionalnih puteva, i to posle 20 godina, nije ostavila putare ravnodušnima. Posebno ne one koji su ne svojom krivicom poslednjih godina zbog loše privatizacije ili krađe novca dovedeni na prosjački štap, ali još kako-tako funkcionišu, piše novosadski Dnevnik.\nStručnjaci kažu da bi raspisivanje međunarodnog tendera moglo da predstavlja i problem za državu koja nema dovoljno novca za održavanje saobraćajnica po evropskim standardima, pa ukoliko bi se desilo da bude angažovana neka evropska kompanija, državu bi to moglo dosta da košta, jer bi strana kompanija mogla da traži onoliko novca koliko zahteva konkretna deonica koja joj se, eventualno, poveri.\nTrenutno je na održavanju blizu 16.000 kilometara saobraćajnica angažovano 26 domaćih firmi. Poznavaoci prilika kažu da osnovni ugovori datiraju s početka 1992. godine, a posle su zaključivani aneksi ugovora kojima je produživan rok važnosti. Poslednji je zaključen u aprilu 2006. s važnošću do okončanja sprovođenja tendera.\nZašto tender nije sproveden u proteklih pet godina, nije teško zaključiti. Kako država nema dovoljno novca za održavanje puteva po standardima EU, upućeni kažu da je najbezbolnije bilo održavati status kvo i krpiti onoliko koliko ima novca.\nZa ovu godinu za obnovu puteva je predviđeno oko 400 miliona evra, a da bi se sve saobraćajnice dovele u dobro stanje, u JP Putevi Srbije su izračunali da je neophodno ulaganje od čak 2,2 milijarde evra. Zato ne treba da čudi što se po međunarodnom programu za ocenjivanje puteva Srbija nalazi na 30. mestu u Evropi, ocenjuje Dnevnik.\nPoznavaoci prilika kažu da po sadašnjem načinu finansiranja država nema načina da zaustavi propadanje putne mreže, prihod od putarine je kap u moru ogromnih potreba, čak i da se ova naknada poveća za nekoliko procenata.\nStručnjaci opominju da je mehanizam finansiranja neodgovarajući, jer dok god se ozbiljnije ne poveća izdvajanje za puteve iz prodate litre goriva i to sa sadašnjih 4-5 procenata na bar 32 do 38 odsto (u svetu je taj raspon od 40 do 60 posto), ne treba gajiti nadu da će putevi biti bolji. Međutim, kako je gorivo kod nas već danas preskupo, preraspodela bi se morala uraditi u okviru postojeće cene, što ne bi mogao da izdrži i tako neuravnotežen državni budžet.\nPutari su u strahu od najavljenog tendera koji bi mogao da im smanji kilometražu koju održavaju na račun novoangažovanih stranih kompanija. Kažu da su dimenzionisani s obzirom na davno dodeljene poslove, kako brojem radnika, tako i mehanizacijom, ulaganjem u objekte… što znači da je u vreme velike ekonomske krize ovakav tender i osetljivo socijalno pitanje, jer se radnici plaše gubitka posla.\nMnoge firme su proteklih godina iznele na leđima veliki teret siromaštva, radile na dug, teško naplaćivale zarađeno, zaduživale se da bi radile, pa će teško udovoljiti osnovnim tenderskim kriterijumima, među kojima će biti i ekonomsko finansijski pokazatelji.


Gradonačelnici Vršca uručeni ugovori u Pokrajnskoj vladi - Radio televizija Pančevo\n23. aprila 2021. 23. aprila 2021. 0106\nGradonačelnica Vršca Dragana Mitrović, prisustvovala je danas u Vladi AP Vojvodine svečanom uručenju Ugovora o dodeli bespovratnih sredstava za sufinansiranje izgradnje, sanacije, rekonstrukcije i izrade tehničke dokumentacije vodnih objekata u javnoj svojini i objekata fekalne kanalizacije i Ugovora o dodeli sredstava za sufinansiranje jedinica lokalne samouprave u izradi projektno-tehničke dokumentacije za planirane radove.\nNajpre je sa Sekretarijatom za poljoprivredu, vodoprivredu i šumarstvo potpisan Ugovor za rekonstrukciju rezervoara prve visinske zone R1 za drugu fazu radova za koji će od strane Sekretarijata biti dodeljeno 6.934.414 dinara, dok će Grad Vršac za ovu investiciju izdvojiti 1.825.834 dinara.\n„Ovom rekonstrukcijom predviđena je zamena dotrajale mašinske i elektro opreme na rezervoaru pijaće vode, kao i postavljanje savremenije opreme koja će doprineti uštedi električne energije i sigurnijem sistemu vodosnabdevanja građana Vršca“ izjavila je gradonačelnica Dragana Mitrović.\nTakođe je sa istim Sekretarijatom potpisan i Ugovor o dodeli sredstava za završetak postupka komasacije poljoprivrednog zemljišta u katastarskim opštinama Vlajkovac, Uljma i Izbište u ukupnoj vrednosti od 20.551.920 dinara od kojih će jednaki iznosi od po 10.275.960 dinara biti izdvojeni od strane AP Vojvodine i iz budžeta Grada Vršca.\n„Na ovaj način ćemo uspešno privesti kraju postupak komasacije poljoprivrednog zemljišta na teritoriji katastarskih opština Uljma, Izbište i Vlajkovac koji je i u dosadašnjem toku veoma efikasno sproveden čime ćemo još jednom pokazati da smo apsolutni lideri u sprovođenju postupaka komasacije u našoj zemlji“ istakla je ovom prilikom gradonačelnica Vršca.\nPotom je sa Sekretarijatom za regionalni razvoj, međuregionalnu saradnju i lokalnu samoupravu potpisan Ugovor za izradu projektno tehničke dokumentacije za rekonstrukciju raskrsnice ulica Dejana Brankova, Bore Kostića, Žive Jovanovića i Filipa Višnjića u Vršcu gde je predviđena izgradnja raskrsnice sa kružnim tokom saobraćaja prema kojem će Pokrajina i Grad opredeliti po 1.000.000 dinara.\n„Obzirom da se radi o visoko frekventnoj raskrsnici, opterećenoj teretnim saobraćajem na kojoj se ukršta čak šest ulica i dva državna puta, neophodno je izvršiti njenu modernizaciju prema najsavremenijim standardima kao bi se saobraćaj u tom delu grada odvijao efikasnije i bezbednije.“ dodala je na kraju Dragana Mitrović.\nHavarije na vodovodnoj mreži u delu Dolova i Pančeva


Delegacija Sportskog saveza Kikinde u Beogradu | Ami Naxi Radio 89.7Mhz\nSportski savez Srbije nastavio je sa održavanjem komunikacije i saradnje sa savezima na lokalu. Ovaj cilj veoma je bitan za rad na unapređivanju sporta i istaknut je kao jedan od veoma važnih ciljeva za 2020. godinu. Tako su ovoga puta primili delegaciju Sportskog saveza Kikinde:\n-I u ovoj godini nastojaćemo da održavamo kontakt i dobru saradnju sa teritorijalnim sportskim savezima. Ovoga puta je na sastanku bila predsednica Sportskog saveza Kikinde, Jelena Bakić. Uvek su dobrodošli oni koji imaju nove ideje i žele da rade na unapređenju sporta svoje opštine i Srbije – rekao je generalni sekretar Sportskog saveza Srbije, Goran Marinković.\nSportski savez Kikinde ulaže veliku energiju u promociju sporta kao i organizaciju većeg broja događaja. Prošle godine zajedno sa Sportskim savezom Srbije uspešno su organizovali Mali sajam sporta i tako da u toj ustanovi veruju da će ova manifestacija postati tradicija u Kikindi. Predsednica Sportskog saveza Kikinde iznela je ideje i planove za 2020. godinu. Sastanku je prisustvovao i profesor Nenad Đurđević koji je razrešio neke nedoumice u radu lokalnog sportskog saveza.


TotalCar.rs » Bar: Borba za “Fijat“\nCrna Gora, Fiat, novo, Srbija\n0 komentara 6958 pregleda\nNema dileme da će se preko „Luke Bar“ obavljati transport vozila „Fijata“ iz Kragujevca, ali Izvršni odbor sindikata AD „Kontejnerski terminal i generalni tereti“ (KTGT) smatra da taj posao treba da realizuju zaposleni u tom preduzeću, a ne radnici AD „Luka Bar“. Sindikat traži da se revidira ugovor potpisan prošle sedmice o izvozu automobila iz Kragujevca, preteći blokadom Luke.\nOvaj stav predsednik Izvršnog odbora sindikata KTGT, Dobroslav Orlandić, obrazlaže pravilnikom o međusobnim odnosima između AD „Luka Bar“ i AD „Kontejnerski terminal i generalni tereti“.\n– Pravilnikom je definisano da „Luci Bar“ pripadnu tečni i rasuti tereti, a KTGT kontejneri i generalni tereti, u koje spadaju i vozila. I pored toga, naše dojučerašnje kolege iz Luke, potpomognute od najodgovornijih ljudi iz Vlade, oduzeli su nam ovaj posao – tvrdi Orlandić.\nUgovor o ovom velikom poslu potpisali su, 23. februara, direktor „Luke Bar“ Slobo Pajović, menadžeri italijanskog brodara „Grimaldi“, Manlio Moriko, i preduzeća koje će voditi logistiku – „Logikar“, Erih Košuta, u prisustvu crnogorskog premijera Igora Lukšića, ministra pomorstva i saobraćaja Andrije Lompara, ambasadora Italije Serđa Barbatija i izvršnog direktora AD KTGT Andrije Radusinovića.\nIzvršni direktor AD „Luka Bar“ Slobo Pajović najavio je da će ovo preduzeće raspisati konkurs za prijem i obuku oko 20 radnika, rukovaoca mehanizacije za horizontalne i vertikalne dizalice, a Orlandić ističe da u KTGT ima dovoljno radnika koji bi valjano i stručno obavljali te poslove.\nDo kraja godine planirano je da se iz kragujevačke fabrike automobila izveze, preko „Luke Bar“, 30.000 vozila, od čega će barska luka imati prihod od 500.000 evra. Već sledeće godine planirano je da se preko Luke izvozi 100.000 „Fijatovih“ vozila godišnje.\nMenadžment KTGT ističe da će se milionski vredan posao kvalitetno realizovati i da se sve radi u tom cilju.\n– Uskoro ću imati sastanak sa sindikatom, nakon kojeg ćemo dati saopštenje za javnost. Mi želimo da svi operateri i logističari budu kvalitetno i efikasno usluženi na kompletnom lučkom prostoru – kaže izvršni direktor KTGT Andrija Radusinović.


MINISTAR ĆORIĆ: Akcenat na izgradnji auto-puta Banjaluka - Beograd :: Dešavanja u Bijeljini ::\n11. April 2021. / 02:24\nMINISTAR ĆORIĆ: Akcenat na izgradnji auto-puta Banjaluka - Beograd\nNa sastanku ministra saobraćaja i veza Republike Srpske Nedeljka Ćorića i direktora "Autoputeva Republike Srpske" Dušana Topića istaknuto je da je izgradnja auto-puta Banjaluka-Beograd prioritet i da je Republika Srpska čvrsto opredijeljena da što prije poveže ova dva grada.\nNa sastanku je razgovarano o kapitalnim projektima izgradnje mreže auto-puteva na teritoriji Republike Srpske i ubrzavanju dinamike na pripremi dokumentacije i izgradnji infrastrukture, sa akcentom na izgradnju dionice auto-puta Banjaluka-Beograd, Banjaluka-Prijedor, izgradnju Koridora “Pet ce” i mosta na rijeci Savi.\nĆorić se upoznao o infastrukturnim projektima, planovima i dinamikom izgradnje auto-puteva, te najavio aktivnu ulogu Ministarstva i punu podršku ovom preduzeću pri realizaciji najvažnijih projekata i rješavanju aktuelnih pitanja, saopšteno je iz resornog ministarstva.\nTopić je izrazio zadovoljstvo realizacijom planiranih projekata i istakao da infrastrukturni projekti napreduju planiranom dinamikom i u skladu sa definisanim rokovima.\nNa sastanku je ocijenjeno da je dosadašnja saradnja “Autoputeva” i resornog ministarstva bila veoma uspješna, te je poručeno da će saradnja biti još intenzivnija u narednom periodu.


Televizija N1 i kablovski operater Junajted medija (United Media) u čijem je sastavu N1 ponovo su pozvali na transparentnost u sporu sa Telekom Srbijom i kablovskim operaterima koje ta državna firma kontroliše, o čemu su, kako navode, obavestili i brojne međunarodne organizacije.\nU saopštenju Junated medija kaže se da je "vodeći kanal vesti u Srbiji, N1, pozvao je državne operatere Telekom Srbija i Pošta Net na fer i transparentan odnos u sporu zbog koga je više od 300.000 korisnika ostalo bez ove stanice".\nDodaje se da je odbijanje državnog operatera da prihvati „fer i transparentne uslove radi obnavljanja ugovora smanjio ukupni broj gledalaca N1 za trećinu pred najavljene izbore krajem aprila“.\n"N1 je u decembru skinut sa operatera PostaNet, a sredinom januara i sa kablovskih operatera Telekoma pošto su ugovori za sportske, informativne i druge kanale Junajted medija istekli krajem novembra i krajem decembra prošle godine. Te kanale su distribuirali operateri Kopernikus i Radijus Vektor koje je Telekom Srbija kupio 2018. i 2019. sa još šest drugih operatera u nizu netrasparentnih i bezuslovnih transakcija. Telekom je tako formirao infrastrukturni monopol na više od 50 odsto teritorije Srbije", ističe se u saopštenju.\nKako je navedeno, većina domaćinstava u Srbiji sada mogu da izaberu ili Telekomov IPTV ili ponude kablovskih operatera koje državna kompanija kontroliše pod brendom Supernova ili državni PoštaNet.\nU saopštenju je Junajted medija istakla da su "sve televizije sa nacionalnim frekvencijama pod kontrolom ljudi koji podržavaju vlasti, a u nekim slučajevima su i članovi vladajuće stranke".\n"Kada je njen skinut sa ponude ovih operatera, N1 je dao javnu ponudu od 0,4 evra mesečno po korisniku za sve provajdere u Srbiji u periodu od tri godine, ali je Telekom Srbija smatrala da bi N1 trebalo da se emituje besplatno do okončanja spora. Poziv za besplatno emitovanje se odnosi ne samo na onih 210.000 domaćinstava kojima je signal uskraćen već i na svih 800.000 domaćinstava u Telekomovoj korisničkoj mreži od kojih većina i nije imala N1", navela je Junajted medija.\nN1, kako piše u saopštenju, "insistira na jednakom odnosu prema toj televiziji kao i prema manje popularnim kanalima čija uredjivačka politika je naklonjenija vlastima i čiji vlasnici su bliski vlastima u pogledu cene, a predloženi trogodišnji rok ugovora treba da obezbedi kontinuitet pristupa gledalaca objektivnom i izbalansiranom izveštavanju".\nDo spora između "Telekomа" i "Junajted Medije" došlo je 18. januara kada je kablovski operator "Supernova", deo Telekom grupe u većinskom vlasništvu države Srbije, prekinuo da emituje kanale "Junajted Medije" (između ostalih i televiziju N1), usled neobnavljanja ugovora koji je istekao 31. decembra 2019. godine.\nTelevizija N1 je u međuvremenu pokrenula kampanju "Da se vidi N1" sa zahtevom da se program te kablovske televizije vidi u svim kablovskim sistemima uključujući i one koje kontroliše država, poput Telekoma, a u kampanju su se uključile i javne ličnosti i građani.\nProtest podrške N1: Borba za slobodne medije


Bilans kreativnog sektora Srbije 2020: nema rasta, sumorne prognoze za većinu - Kreativna Srbija®\nU proteklih dvadesetak godina jedan od najčešćih argumenata zagovornika kreativne ekonomije bio je da je kreativan sektor vitalan i sa visokim stopama rasta. Čak i u prošloj krizi, 2008/2009, sektor nije značajnije gubio ni u procentima rasta ni u produktivnosti. Posebno, IKT sektor je imao konstantan rast od 20-25 odsto godišnje u protekloj deceniji.\nNeposredno pred krizu izazvanu Covid-19, turizam Srbije je bio u značajnoj ekspanziji, a sa njim i prateća HORECA industrija. Kulturni i kreativni sektor u 2020. godini su među najpogođenijima od celokupne domaće privrede, navodi se u opštem zaključku UNESCO dokumenta o stanju kulturnih i kreativnih delatnosti u Jugoistočnoj Evropi.\nPotpuni pad kulturnog sektora\nIz pomenutog preliminarnog izveštaja o stanju kulturnog sektora koji je objavio UNESCO u novembru 2020. godine, a na osnovu podataka dobijenih od državnih organa, budžet Ministarstva kulture, kao najvažniji izvor finansiranja kulturnog sektora, je u prošloj godini bio smanjen za 20 procenata, a s obzirom da su sve ustanove kulture bile zatvorene od 16. marta do maja, pa i kasnije, samostalni prihodi su značajno umanjeni. Kapitalna ulaganja su u celosti otkazana i distribuirana drugim sektorima.\nSvi festivali pretrpeli su skoro stoprocentne gubitke, nekoliko hiljada kulturnih događaja je otkazano. Nezavisni umetnici i kulturni radnici pod ugovorima o privremenim i povremenim poslovima ostali su bez angažmana. Za njih je delom čak izostala državna pomoć, koju su imali samostalni umetnici i kulturni radnici, koji su dobili po 30.000 dinara u tri meseca.\nZa to vreme, radnici u drugim sektorima, stalno zaposleni po osnovu ugovora o radu imali su pravo na državnu pomoć putem subvencija za isplatu plata. Jednokratnu pomoć pokušala je da pruži i Asocijacija Nezavisna kulturna scena.\nIzveštaj je zabeležio i da je veliki pad prisutan u kinematografiji, izdavaštvu, dizajnu, muzičkoj industriji, medijima i arhitekturi. Gubitak filmske industrije u tri meseca zatvaranja nakon izbijanja pandemije bio je 9,6 miliona evra.\nKreativna privreda je osetljivija na nelikvidnost\nU pogledu likvidnosti, anketirana pravna lica iz kreativnog sektora iznela su uglavnom da imaju sredstva za manje od mesec dana poslovanja. Izveštaj prenosi i stav vladinih organizacija da je jedan od strateških odgovora na krizu bio i prelazak na rad putem digitalnih platformi, međutim – bez jasne i šire analize kako se delatnosti koje zavise od neposrednog izvođenja (pozorište, igra, balet, opera, muzička industrija) mogu transformisati na izvođenje putem slike.\nIpak, s obzirom da je ovaj izveštaj zasnovan uglavnom na radu javnog sektora, uz minorno učešće mikro i malih preduzeća u kreativnim industrijama (svega 1,6 odsto od ukupnog broja registrovanih), podaci su nepouzdani i uglavnom irelevantni.\nSasvim je sigurno da su sve izvođačke umetnosti pretrpele skoro stoprocentan gubitak i pad, kao i da je situacija slična sa ivent industrijom (industrijom događaja), muzičkom industrijom i kinematografijom, dakle, skoro cela industrija spektakla je praktično prestala da radi tokom protekle godine.\nKreativna privreda je osetljivija na nelikvidnost jer ne raspolaže značajnijim obrtnim kapitalom, nema rezervi i zaliha i nema kapitalizaciju kao druge delatnosti, npr u realnom sektoru.\nIndustrija komunikacija je pretrpela veliki udar\nUdruženje za tržišne komunikacije Srbije (UEPS), najstarije nacionalno strukovno udruženje koje objedinjuje agencije, oglašivače i medije, uradilo je tokom jula 2020. godine anketu među svojim članstvom. Među učesnicima istraživanja, struktura različitih poslovnih profila je sledeća: Medijska – 10,7 odsto, digital – 1,36, BTL – 21,5, kreativna – 42,9 procenata, integrisane komunikacije – 7,2, strateške komunikacije, poslovni konsalting i proizvodnja po – 3,6 i ostalo – 5,54 procenata. Rezultati UEPSa su sledeći:\nČak 43.3 odsto pravnih lica u ovoj industriji beleži pad prometa od 70 i više procenata, 23,3 odsto – pad prometa od 30 i više procenata, a 6,7 odsto anketiranih– pad prometa 50 i više procenata. Najpogođeniji deo kreativne industrije su oni koji se bave organizacijom događaja, odnosno BTL agencije.\nU pogledu likvidnosti, 43.3 odsto učesnika ankete procenjuju da u ovakvim uslovima njihovo poslovanje može da izdrži još 3 meseca, petina smatra da će preživeti 6 meseci, a samo 6,7 odsto misli da može da izdrži još godinu dana, dok 23,3 nema procenu. Polovina anketiranih procenjuje da će morati da pribegne otpuštanju zaposlenih radi racionalizacije troškova poslovanja a više od trećine njih je već smanjilo plate u periodu anketiranja.\nKreativna privreda među najpogođenijima i po nalazima USAID\nU istraživanju koje je u 2020. godini sproveo USAID, čak 69 odsto firmi je izjavilo da ima problem sa likvidnošću, odnosno finansiranjem dospelih obaveza. Prema ovom nalazu, polovina privrednika zabeležila je pad prihoda i neto dobiti u poslednjih godinu dana. Firme u Srbiji, generalno uzevši, pokazale su, ipak, otpornost na krizu, pošto tri četvrtine onih koji su učestvovali u anketi nije promenilo broj zaposlenih, a čak 12 odsto je povećalo broj radnika.\nPročitaj i ovo: Preduzetništvo u Srbiji samo iz nužde\nČak svaka četvrta anketirana firma izvozi, a najveći broj privrednih društava smatra da će se poslovanje stabilizovati u narednih godinu dana. Svaka druga anketirana firma očekuje pad tražnje sopstvenih proizvoda i usluga dok svaka treća firma je u istraživanju rekla da kao deo strategije oporavka vidi jačanje elektronske trgovine i otvaranje novih kanala oglašavanja, poput digitalnog marketinga. Najpogođenije firme su u oblasti kreativnih industrija.\nDirect Perspective: promene će biti najvidljivije u organizacionoj kulturi i tehnologiji rada\nI istraživanje koje je sprovedeno od maja do jula 2020. godine u organizaciji Direct Perspective platforme došlo je do sličnih rezultata. Učesnici ankete su u najvećem broju (59 odsto) zaključili da će najveći izazov u pandemijskom periodu biti pad tražnje, dok je u ovom slučaju manjina smatrala da je likvidnost veći problem (35%), iako su ova dva pokazatelja krize poslovanja u korelaciji. Najpogođeniji sektori po ovom nalazu su kultura i turizam.\nU pogledu odnosa prema zaposlenima, ispitanici u istraživanju ove platforme su zaključili da će jedna od najnužnijih promena doći u oblasti ljudskih resursa, u vidu redizajnirane organizacione kulture. Kada je reč o reakcijama potrošača, čak 85 odsto ispitanika smatra da će navike potrošača neznatno promeniti – odnosno malo i na kratak period, a da će onda sve biti kao pre pandemije. Isto tako, veruju da će brendovi biti više lokalni nego globalni.\nPolovina učesnika istraživanja smatra da će se poslovanje značajno okrenuti onlajn kanalima prodaje i komunikacije. Ovo će tangirati i oblast bankarstva i finansija.\nKo je najpogođeniji u kreativnom sektoru, a ko ne?\nPrema do sada obrađenim rezultatima i prvim pokazateljima poslovanja u 2020. godini najpogođenije delatnosti kreativnih industrija su u one u podsektoru Umetnosti, zabave i rekreacije, osim delatnosti kockanja i klađenja, za koju još, doduše nema konkretnih podataka kako je poslovala u uslovima krize, ograničenja kretanja i smanjenih prihoda potrošača.\nIpak, izvođačke umetnosti u celosti, zabavna muzička industrija, industrija događaja i klabinga su zasigurno najpogođenije Covid-19 pandemijom i njihov oporavak za sada nije na vidiku. Ovde spada i (kulturni) turizam.\nZnačajnije pogođeni u ovom podsektoru su i tradicionalne kulturne delatnosti – muzeji, galerije, arhivi, kao i sportska industrija i industrija tematskih i zabavnih parkova, ali sa perspektivom izglednijeg oporavka u srednjem roku.\nPročitaj i ovo: U poslovanju loše odluke se mogu sprečiti, ali samo jedan faktor ne može se ničim zameniti: tok gotovine\nSlično stoji i sa kinematografijom, industrijom advertajzinga i poslovnih komunikacija, arhitekturom, kreativnim i umetničkim obrazovanjem – pretrpele su prvi udar i gubitak zbog pada tražnje, a budućnost je neizvesna sve dok postoje bilo kakva ograničenja kretanja i kontakata. Kompenzovanje se delom odvija putem digitalnih platformi.\nUslužni IT sektor ima najneizvesniju budućnost\nRačunarske usluge i programiranje kao prateće i podržavajuće delatnosti, naročito izvozno orijentisane, pretrpeće značajniji pad i ako uzmemo da je taj deo tržišta bio u vrlo turbulentnom periodu prošle godine, izgledniji oporavak nije za sada vidljiv. Verovatnije je da će veći deo ovog tržišta propasti, naročito zbog procesa automatizacije s jedne strane, i postupka oporezivanja frilenserskog rada s druge strane, što će dovesti do pada njihove konkurentnosti na međunarodnom tržištu.\nFilmska, televizijska i internet produkcija su u rastu i imaju odlične izglede za oporavkom. Gotovo je neverovatan broj serija snimljenih u periodu od maja do decembra prošle godine. Slabije šanse delom stoje u kinematografiji, pratećoj festivalskoj industriji, koja će sigurno dok traje pandemija biti u većem padu.\nPrerađivačka industrija – najviše zavisi od rasta tražnje\nKompletna prerađivačka industrija, bilo da je proizvodnja nameštaja, veša, proizvoda od drveta i sl, zavisiće od platežne moći postpandemijskog kupca i time njen budući oporavak i razvoj za sada nije moguće prognozirati. Ona zavisi od tražnje, drugi faktori nemaju značajnog uticaja.\nVeliki potencijal za razvoj ima industrija proizvodnje računara, računarskih komponenti, robotike, kao i gejming industrija, koje sve zajedno nisu ni trpele posledice Covid krize u prošloj godini, čak su beležile konstantan rast. Ove kreativne industrije imaju ogroman kako sektorski potencijal, tako i potencijal prelivanja rasta iz drugih srodnih tehnoloških delatnosti, naročito iz oblasti istraživanja i razvoja proširene stvarnosti, mašinskog učenja i veštačke inteligencije.\nKreativna Srbija & Virtuelni institut\nFotografija Maxim Hopman / Unsplash


Tag / OK Radnički / Vesti online\nOdbojkaši Crvene zvezde osvojili 11. trofej u Kupu\nOdbojkaši beogradske Crvene zvezde osvojili su danas u Novom Pazaru Kup Srbije, pošto su u finalu savladali Radnički iz Kragujevca sa 3:1 (25:22, 18:25, 25:22, 27:25).\nVestionline, Ag. 16 komentara\nNovopazarci zviždali himni, u finalu Zvezda i Vojvodina\nNavijači Novog Pazara, članovi grupe "Torcida" zviždali su danas za vreme intoniranja državne himne "Bože pravde", uoči meča polufinala Kupa Srbije u odbojci između domaćeg tima i beogradske...\nOdbojkaši Vojvodine preokrenuli rezultat i slavili posle pet setova protiv Radničkog u Kragujevcu, čime su se plasirali u finale šampionata Srbije. Zvezda i Partizan o drugom finalisti odlučuju...\nOdbojkaši Partizana u finalu plej-ofa\nOdbojkaši Partizana plasirali su se u finale plej-ofa Srbije, pošto su u polufinalnoj seriji savladali Radnički ukupnim rezultatom 3:1.\nVojvodina u finalu, Radnički - Partizan 2:1\nOdbojkaši Vojvodine plasirali su se u finale plej-ofa Superlige Srbije, eliminisavši Crvenu zvezdu ukupnim rezultatom 3:0.\nPartizan i Vojvodina poveli sa 2:0 u polufinalu\nOdbojkaši Partizana i Vojvodine poveli su sa 2:0 u polufinalnoj seriji plej-ofa Vinerštediše Superlige Srbije i nedostaje im samo pobeda za plasman u završnicu borbe za titulu.\nNovi neuspeh odbojkaša Radničkog u LŠ\nPobeda i plasman Vojvodine, poraz Radničkog u LŠ\nŠest srpskih ekipa u Evrokupovima\nŠest srpskih predstavnika u klupskoj odbojci nastupiće u tri Evropska Kupa CEV u utorak i sredu.\nLŠ: Poraz odbojkaša Radničkog\nOdbojkaši Radničkog poraženi su od belgijskog Noliko Mazeika rezultatom 3:1, po setovima 25:18, 25:16, 23:25, 25:19, u prvom kolu grupe B Indesit Lige šampiona. Meč u kragujevačkog dvorani...\nRadnički odbranio titulu\nOdbojkaši Radničkog iz Kragujevca odbranili su titulu u Vinerštediše Superligi Srbije.


Priboj: Opšta bolnica neće više pod ''užičku kapu''\nNajveća zdravstvena ustanova u opštini na Limu sa novim menadžmentom pokušava da pronađe izlaz iz krize. "Lek" - formiranje Zdravstvenog centra u Priboju\nNajbolja potvrda neveselog stanja u pribojskoj Opštoj bolnici je činjenica da su se, za samo četiri meseca, na čelu ustanove promenila tri direktora, a poslednji je u "vruću" fotelju seo dr Dragan Pjevčević.\nDa bi započeo preko potrebni oporavak, novi čelnik se odmah sastao sa predstavnicima lokalne samouprave i upoznao ih sa zatečenim stanjem, te svim problemima koji muče ovu nekada renomiranu zdravstvenu ustanovu, pa je zajedniči zaključeno da jedino trajno rešenje predstavlja rad na formiranju Zdravstvenog centra u Priboju, odnosno odvajanje od užičke ustanove koja do sada nije dovoljno vodila brigu o ovdašnjoj Opštoj bolnici. Ipak, ova ideja će morati da sačeka donošenje novog Zakona o zdravstvu - čije se usvajanje očekuje do kraja godine - čiji nacrt opštinama koje na svojoj teritoriji imaju dom zdravlja i bolnicu dozvoljava da formiraju samostalni Zdravstveni centar.\nPredsednik opštine Lazar Rvović je tokom pomenutog sastanka podsetio na sve dosadašnje napore lokalne samouprave, koja je godinama pozitivno odgovarala na zahteve bolnice i doma zdravlja - pomažući njihov rad znatnim sredstvima. I on je, međutim, sa žaljenjem konstatovao da ni takav primer razumevanja i podrške nije bio dovoljan za prevazilaženje nagomilanih problema, pa se složio da je potrebno pronaći dugoročno rešenje, prvenstveno kroz promenu statusa ovih ustanova.


Održan regionalni dogadaj za lokalne organizacije u okviru projekta ,,SNAŽNI - Mediji bez mržnje i dezinformacija''\nNa regionalnom događaju, koji je održan u Novom Sadu od 30. novembra – 3. decembra predstavnici 21 organizacije iz Albanije, Bosne i Hercegovine, Crne Gore, Srbije i Sjeverne Makedonije predstavili su svoj rad i projektne aktivnosti realizovane u okviru malih grantova projekta ,,SNAŽNI - Mediji bez mržnje i dezinformacija''.\nSastanak je bio prilika za lokalne organizacije iz malih gradova i ruralnih područja da se umreže za potencijalnu prekograničnu saradnju i nauče o projektima orijentisanim na medijsku i informatičku pismenost širom regiona.\nJedna od nagrađenih organizacija je Inicijativa mladih sa invaliditetom Boke (IMIBoke). Osnovni cilj njihovog projekta „Za ravnopravnost osoba sa invaliditetom u medijima“ je da omogući gradjanina da nauče da prepoznaju i postanu otporni na dezinformacije i govor mržnje prema osobama sa invaliditetom i da osobama sa invaliditetom omogući da informacije koje se njih tiču na pravi način budu dostupne u medijima.\nIrena Rašović, saradnica za medije ove organizacije, objašnjava da je IMIBoke sproveo istraživanje 50 lokalnih medija da bi se utvrdio kvantitet i kvalitet medijskog izvještavanja o osobama sa invaliditetom.\n„Većina informacija koje ovi mediji objavljuju su saopštenja za javnost koja dolaze iz organizacija OSI, izjave i ponovno objavljivanje priloga iz drugih medija. Rjeđe imaju samoinicijatiivu da urade nešto po tom pitanju”, kazala je Rašovićeva i dodala da je jedno od najvažnijih dostignuća ovog projekta kreiranje sajta IMIBoke koji je dizajniran i razvijen tako da ga osobe sa invaliditetom mogu lako koristiti.\nDrugi nagrađeni projekat je „Odgovorno izvještavanje o rodnoj ravnopravnosti“ koji sprovodi Udruženje građana FemPlatz iz Pančeva. Svrha projekta je da se izgrade kapaciteti lokalnih aktera (OCD, obrazovne institucije, mediji) da razumiju i reaguju na rodno zasnovane stereotipe, seksizam i rodnu diskriminaciju u medijskom izvještavanju, kao i da formiraju lokalna partnerstva za zagovaranje za rodnu ravnopravnost i medijsku pismenost na lokalnom nivou.\nKina Trnjaković, saradnica na projektu iz FemPlatza, objašnjava da je analiza medijskog izvještavanja rađena u četiri grada/opštine – Pančevu, Kovačici, Beloj Crkvi i Vršcu.\n„Nakon toga smo napisali preporuke kako ovi mediji mogu poboljšati svoje izvještavanje. Posebno smo se bavili analizom izveštaja o nasilju nad ženama i femicidu, rodnoj ravnopravnosti, rodno osetljivom jeziku i učestalosti predstavljanja ženskih organizacija u lokalnim medijima”, rekla je ona.\nBrankica Petković, regionalna koordinatorka za male grantove projekta ,,SNAŽNI - Mediji bez mržnje i dezinformacija'' kazala je da je poziv bio za OCD u malim gradovima/ruralnim sredinama i one organizacije čiji je rad orijentisan na male zajednice. Trenutno vidljivi rezultati i ostvarenja projekata su veoma pozitivni, kazala je Petkovićeva i dodala da je važno da se u ove projekte uključe građani različitog porekla.\n„U koordinaciji i realizaciji projekata u malim sredinama uključeni su građani – od studenata do univerzitetskih profesora. To je signal da ove male grantove treba raditi i ubuduće”, rekla je ona.\nU okviru projekta ukupno ,,SNAŽNI - Mediji bez mržnje i dezinformacija''je dostavljen 141 projekat, od čega je 75 prošlo prvu selekciju. Ukupno su podržana 22 projekta. Konačnu listu sub-grantova sa kratkim informacijama o njihovim odobrenim projektima možete pronaći ovdje.


RTCG - Radio Televizija Crne Gore - Nacionalni javni servis :: Fudbal :: Čelsi 150 puta prekršio pravila za transfere\nFIFA OBJAVILA 01. 11. 2019. 10:55 >> 10:54 0\nČelsi 150 puta prekršio pravila za transfere\nSvjetska fudbalska federacija (FIFA) objavila je listu prekršaja koji su doveli do zabrane transfera za Čelsi.\nU posljednjih 10 godina Čelsi je prekršio pravila transfera 150 puta tokom transfera 69 različitih igrača akademije, izvještava britanski Telegraf. Zbog toga je klub kažnjen zabranom transfera ovog ljeta i u januaru.\nU aprilu su se "Plavci" žalili na kaznu, navodeći kao argument da su neregistrovani igrači jednostavno promatrani. Među takvim „fudbalerima na vidiku“, bio je i jedan koji je za tri godine odigrao 75 utakmica za klub.\nIz kluba su takođe istakli da utakmice između akademija nijesu turniri pod okriljem nacionalnih udruženja.\nFIFA je utvrdila da su Čelsijevi dokazi neuvjerljivi i potvrdila zabranu transfera, kao i novčanu kaznu od 600 hiljada švajcarskih franaka.\nČelsi ovog ljeta nikoga nije kupio zbog zabrane transfera, ali vratio je nekoliko talentovane djece u tim i, pod vodstvom Franka Lamparda, četvrti je nakon 10 kola, osvojivši 20 bodova.\nSljedeću utakmicu igrati protiv Votforda 2. novembra, a meč počinje u 18:30 sati.


Nextcloud Desktop Client 3.0 sa E2E enkripcijom - šta je novo?\nZa sve korisnike Nextcloud-a stiže lepa vest da je desktop klijent verzija ove aplikacije konačno pojačana sa E2E enkripcijom. Naime kompanija Nextcloud GMBH sa sedištem u Štutgartu je 18.08.2020. objavila da je Nextcloud Desktop Client 3.0 dostupan za preuzimanje sa njihovog zvaničnog sajta, a da je osim E2E enkripcije ova verzija dobija i novi interfejs. Naravno, korisnike je pre svega obradovala vest o E2E enkripciji.\nProfesionalna E2E enkripcija\nSa novom verzijom svim desktop i moblinim korisnicima je omogućeno da koriste sve prednosti profesionalne E2E enkripcije, iste onakve kakva se primenjuje u velikim kompanijama. Ovo znači da je na nivou direktorijuma omogućena lokalna enkripcija, gde su svi fajlovi kao i njihovi nazivi i meta podaci enkriptovani.\nPrimenom Cryptographic Identity Protection (CIP) tehnlogije omogućeno je potpisivanje sertifikata od strane servera i lako dodavanje novih uređaja.\nDizajn ove enkripcije omogućava da se po potrebi implementira i HSM (Hardware Security Module) za potrebe izdavanja sertifikata u korporativnom okruženju. Pored toga, dizajn podrazumeva da server nikada nema pristup nekriptovanim fajlovima i ključevima, niti im na bilo koji način može biti omogućen preko servera.\nZahvaljujući implementiranoj E2E enkripciji korisnici Nextcloud-a više nisu prinuđeni da ručno rade razmenu ključeva, dele velike enkriptovane diskove ili složene lozinke.\nRazmena i sinhronizacija ključeva se vrši automatski od strane servera, pa nije potrebno dodatno angažovanje niti bilo kakva aktivnost od strane korisnika.\nU nekom od narednih izdanja Nextcloud je najavio proširenje E2E funkcionalnosti i za bezbednu razmenu fajlova sa drugim korisnicima.\nTakođe, sve navedeno je omogućeno i za Android korisnike, zajedno sa osveženim korisničkim interfejsom i dark modom, a sve u skladu sa najnovijom verzijom Android OS-a.\nZa sve one koji žele da se bliže upoznaju sa ovom novom funkcionalnošću, Nextcloud je objavio dokument koji možete počitati ovde.\nNextcloud Hub dostupan i za desktop korisnike\nKao što već znate Nextcloud Hub je platforma za saradnju u okviru Nextcloud-a na kojoj korisnici mogu lakše da razmenju i uređuju fajlove i dokumeta na kojima rade.\nU Nextcloud Desktop Client 3 novi interfejs je omogućio njegovim korisnicima lakši pristup aplikacijama na serverskoj strani.\nKlikom na ikonicu u system tray-u desktopa aktivira se meni sa listom događaja na serveru, informacijama o korisniku i listom aplikacija. Uvidom u listu aktivnosti na serveru korisnici mogu lako da pristupe podešavanjima za razmenu fajlova.\nTakođe, u fajl menadžeru, sada je omogućeno da desnim klikom na dokument direktno možete menjati sadržaj dokumenta u online office document editor-u. Pored toga, korisnicima je i omogućeno da tokom razmene fajlova ostave poruku / zabelešku primaocu fajla.\nSve u svemu, lepe vesti od Nextcloud-a, a očekujemo da već sa sledećom verzijom bude još sličnih prijatnih iznenađenja.\nEnkripcija fajlova u Linux-u 5 септембра, 2020


Temperans “Bouns” Brenan(Emili Dešanel) je jedna od vodećih stručnjaka za forenzičku antropologiju. Ona radi na institutu "Džefersonijan" i predvodi jedan od najboljih timova koji otkriva identitete žrtava. Često se događa da su ostaci na osnovu kojih rekonstruišu zločin i utvrđuju činjenice suviše uništeni ili u fazi raspadanja, što im samo dodatno otežava posao.\nTim doktorke Brenan često pomaže različitim vladinim organizacijama na utvrđivanju identiteta žrtve ili svedoka zločina. Brenanova je poznata po tome što ima neobičan način da rekonstruiše događaje iz prošlosti i "pročita"tragove onda kad ostalima to ne polazi za rukom. U timu stručnjaka sa kojima ona sarađuje su i prizemna Anđela Montenegro (Mihaela Konlin), koja je stvorila jedinstven način za rekonstrukciju mesta zločina pomoću trodimenzionalne kompjuterske slike, briljantni Zak Edi (Erik Milegan), koji je zbog svoje ingenioznosti ponekad potpuno odsečen od stvarnosti, doktor Džek Hodžins, ekspert za insekte, spore i minerale, a konspiracijama se bavi iz hobija.


1.974.907 stranih državljana živi u Švajcarskoj - Serbinfo.ch\nHome Društvo 1.974.907 stranih državljana živi u Švajcarskoj\n1.974.907 stranih državljana živi u Švajcarskoj\nU periodu od januara do juna zabeležen je porast i imigracije i emigracije.\n27. jula 2015. Modified date: 26. jula 2015.\nKrajem juna 2015. godine u Švajcarskoj živi 1.974.907 stranih državljana. Objavljeno je danas od strane državnog sekretarijata za migracije. U periodu od januara do juna, imigracija je porasla za 2,2% (72.308 osoba) u odnosu na isti period prošle godine. U porastu je takođe i emigracija 8.3%, odnosno 33.646 osoba.\nImigracija koja dolazi iz zemalja UE-28/AELS je ostala stabilna (-0.6%) u odnosu na isti period 2014. godine. Od početka godine u Švajcarsku su primljene u okviru spajanja porodice 21.551 osoba, od kojih je nešto manje od 20% njih u porodici imaju nekoga sa Švajcarskim državljanstvom.\nOd 1. juna 2015. godine počinje i poslednja godina kvota za radnike koje dolaze iz Rumunije i Bugarske (UE-2). Do 31. maja 2016. godine državljani zemalja UE-2 koji žele da uđu na Švajcarsko tržište rada podležu još uvek prelaznim periodima, tako da je kvota za 2015/2016 godinu, 1.207 boravišnih dozvola tipa “B” i 11.664 boravišnih dozvola kratkog trajanja “L”.\nPrevious articlePlata u Švajcarskoj bez obzira da li radite ili ne?\nNext articleSrećan Dan državnosti!


Izvor: NoviMagazin.rs, 10.Jun.2020, 19:08\nMinistarka za evropske integracije Jadranka Joksimović sastala se danas sa ambasadorom Nemačke u Srbiji Tomasom Šibom, i tom prilikom izrazila očekivanja da će zemlje članice EU podržati otvaranje do kraja ovog meseca nekog od pet pregovaračkih poglavlja za koje je Srbija spremna, saopšteno je iz Vlade Srbije.\nJoksimović je, govoreći o dinamici procesa integracija u EU, čije predsedavanje preuzima Nemačka od prvog jula, izrazila očekivanja da će neformalni dokument >> Pročitaj celu vest na sajtu NoviMagazin.rs << EK o napretku Srbije koji bi trebalo da bude objavljen do kraja nedelje, dati dovoljno elemenata da zemlje članice, uključujući i Nemačku, podrže otvaranje nekog od pet poglavlja za koje je Srbija u potpunosti spremna, navodi se u saopštenju.\nŠib je istakao da Nemačka snažno podržava put Srbije ka Evropskoj uniji, i da se ta podrška ogleda pre svega u stalnoj pomoći Srbiji da dostigne evropske standarde u oblastima obuhvaćenim pregovaračkim poglavljima, naročito onim koja se odnose na vladavinu prava, navodi se u saopštenju.\nКada je reč o nemačkom preuzimanju predsedavanja EU od Hrvatske 1. jula, Šib je ukazao da će predsedavanje biti posvećeno oporavku i dodatnom jačanju Evropske unije posle krize koja je nastupila kao posledica pandemije i rekao da su nemački prioriteti "proširenje Evropske unije i Zapadni Balkan" .\nJoksimović je izrazila očekivanje da će specijalni predstavnik EU za dijalog Beograda i Prištine Miroslav Lajčak otpočeti svoj mandat uz temeljnu razmenu mišljenja o do sada postignutom u okviru Briselskog sporazuma, posebno imajući u vidu da Zajednica srpskih opština nije formirana, navodi se u saopštenju.\nU vezi predstojećih izbora Šib je naglasio naglasio značaj da sve izborne preporuke budu implementirane kako bi celokupan izborni proces bio dodatno demokratski osnažen.\nJoksimović ga je obavestila o svim sprovedenim aktivnostima koje imaju za cilj unapređenje izbornih uslova - kao rezultata međupartijskog dijaloga uz posredovanje Evropskog parlamenta, i naglasila uverenje da će predstojeći izbori biti fer i demokratski.\nSagovornici su naglasili da su postojane veze Srbije i Nemačke zasnovane pre svega na kontinuiranom i konstruktivnom političkom dijalogu na najvišem nivou, kao i na izuzetno obimnoj i uspešnoj ekonomskoj saradnji.\nKurir: SASTANAK MINISTARKE JOKSIMOVIĆ I AMBASADORA ŠIBA: Nemačka u Srbiju investirala više od 2 milijarde evra


Misija OSCE-a u Bosni i Hercegovini, u saradnji sa Centrom za edukaciju sudija i tužilaca u Federaciji BiH (CEST FBiH), u okviru projekta „Efikasno procesuiranje predmeta ratnih zločina u Bosni i Hercegovini kroz sveobuhvatnu izgradnju kapaciteta“ uz podršku Visokog sudskog i tužilačkog vijeća BiH uspješno je realizirala obuku novoimenovanih stručnih saradnika/savjetnika iz oblasti ratnih zločina zaposlenih u okviru IPA projekta.\nOva osmadnevna obuka realizirana je u periodu od 14. – 23. juna 2017. godine u u prostorijama Centra za edukaciju sudija i tužilaca u FBiH.\nObuka je obuhvatila širok dijapazon tema, a učesnicima su prezentirane stručne i praktične tematske cjeline: „Opšta načela međunarodnog krivičnog prava“, „Genocid“, „Zločin protiv čovječnosti“, „Krivična djela ratnih zločina“, „Oblici izvršenja krivičnih djela i oblici krivice“, „Komandna odgovornost“, „Ratno seksualno nasilje“, „Mjere podrške svjedocima“, „Istrage u predmetima ratnih zločina“, „Procesne i vanprocesne mjere zaštite svjedoka“, „Međunarodna pravna pomoć u krivičnim stvarima“, „Korištenje dokaza i utvrđenih činjenica MKSJ-a“, „Izrada presude“, „Odmjeravanje kazne u predmetima ratnih zločina“, „Kaznena politika Suda BiH u oblasti ratnih zločina“, „Vještina zastupanja“, „Priprema i rukovođenje glavnim pretresom.\nU prisustvu predstavnika Misije OSCE-a u BiH i Sekretarijata VSTV BiH, gospodin Arben Murtezić, direktor CEST F BiH je učesnicima dodijelio certifikate o uspješno završenoj obuci.\nNa petnaestom, jubilarnom, Međunarodnom savjetovanju „Aktualnosti građanskog i trgovačkog zakonodavstva i pravne prakse“, koje je održano u Neumu, od 16.-18. juna 2017. godine, Centru za edukaciju sudija i tužilaca u FBiH uručena je Zahvalnica Pravnog fakulteta Sveučilišta u Mostaru.\nDugodišnja uspješna saradnja i podrška u organizaciji Međunarodnog savjetovanja „Aktualnosti građanskog i trgovačkog zakonodavstva i pravne prakse“, rezultirali su efikasnim spojem akademske zajednice i pravosuđa Bosne i Hercegovine u građanskoj oblasti.\nZahvalnicu je ispred organizatora, Pravnog fakulteta, uručila dekanesa, g-đa Vesna Kazazić, a ispred Centra primila g-đa Adela Čomić.\nDrugog dana Savjetovanja, g-đa Čomić je izlagala u radu okruglog stola „ Efikasnost mehanizama zaštite u slučaju diskriminacije“, te je Centar i na ovaj način doprinio uspješnosti Savjetovanja.\nXV Međunarodno savjetovanje “Aktuelnosti građanskog i trgovačkog zakonodavstva i pravne prakse“\nOdržan seminar na temu „Visokotehnološki kriminal“


Privredno društvo „FLASH PRODUCTION" d.o.o. Sarajevo, podnijelo je zahtjev za izdavanje Energetske dozvole za izgradnju solarne fotonaponske elektrane „FLASH PRODUCTION", instalisane nazivne snage 100 kW i predviđene godišnje proizvodnje električne energije 152,942 MWh\nFederalni ministar energije, rudarstva i industrije Nermin Džindić, sa saradnicima, danas je u sjedištu Vlade FBiH u Sarajevu primio predstavnike radnika IP Krivaja d.o.o. Zavidovići u stečaju, koji su ga upoznali s problemima s kojima se suočavaju kod ostvarivanja prava radnika na odlazak u penziju zbog neuplaćenih doprinosa.\nSaopćenje Vlade Federacije BiH povodom protesta radnika Željezare 'Zenica' d.o.o. Zenica\nFederalni ministar energije, rudarstva i industrije Nermin Džindić danas se, sa savjetnicima federalnog premijera, sastao s predsjednikom sindikata Željezare „Zenica" Esadom Skomorcem, predsjednikom sindikata metalaca FBiH Bajrom Melezom i predstavnikom sindikata metalaca Zeničko-dobojskog kantona Kenanom Mujkanovićem.\nFederalni ministar energije, rudarstva i industrije Nermin Džindić primio je danas, u sjedištu Vlade FBiH u Sarajevu, delegaciju Bosanskohercegovačkog komiteta međunarodnog vijeća za velike električne sisteme (CIGRE), na čelu s predsjednikom i članom Međunarodnog vijeća CIGRE Edhemom Bičakčićem. Sastanak je organiziran u okviru sveobuhvatnih konsultacija koje resorni federalni ministar obavlja s ciljem unapređenja i stabilnosti snabdijevanja energetskih resursa.\nGranski kolektivni ugovor za elektroprivrednu djelatnost u FBiH potpisali su danas u Sarajevu ministar energije, rudarstva i industrije Nermin Džindić, uime Vlade FBiH, predsjednik Sindikata eletroenergetskih radnika Federacije BiH Omer Sikira i uime Nezavisnog sindikata zaposlenika JP Elektroprivreda Hrvatske zajednice Herceg Bosne Dubravko Pervan.\nFederalno ministarstvo energije, rudarstva i industrije utvrdilo je nacrt Enegetske dozvole za privredno društvo JP „Elektroprivreda BiH" d.d. - Sarajevo, za izgradnju hidroelektrane „Vranduk", instalisane nazivne snage 19,63 MW, planirane godišnje proizvodnje električne energije od 96 GWh, a koja se planira graditi na lokalitetu Vranduk na području općine Zenica na rijeci Bosni.\nPrivredno društvo, JP Elektroprivreda HZ HB d.d. Mostar, podnijelo je zahtjev za izdavanje Energetske dozvole za izgradnju vjetroelektrane VE „Mesihovina", instalisane snage 50,6 MW (22x2,3 MW) i predviđene godišnje proizvodnje 165,17 GWh


Posao za trudnice uz pomoć grada - Trudnica - Ringeraja.rs\nPosao za trudnice uz pomoć grada\nZbog pada nataliteta od 30 odsto i alarmantnog podatka da svaka treća žena u reproduktivnom periodu nije rađala, lokalna vlast je odlučila da započne borbu da grad dobije što veći broj stanovnika.\nNovoformirani Savet za povećanje nataliteta mora hitno da preduzme niz mera jer je drastičan pad stope nataliteta u gradu. Prema statističkim podacima, 1985. na hiljadu stanovnika u Nišu je rođeno 13, a prošle godine devet beba. Uz to treba imati na umu da je u Niš posle 1999. došlo oko 15.000 raseljenih sa Kosova, koji tradicionalno imaju više dece. Formirali smo pet timova: tim za porodicu i podsticanje rađanja, tim za praćenje demografskih podataka, tim za edukaciju mladih, tim za vantelesnu oplodnu i zdravstvenu brigu o deci i tim za medijsku kampanju promociju zdravlja. Savet će se zalagati da se na tržištu rada podstiče zapošljavanje mladih nezaposlenih roditelja. Jedna od prvih akcija je „Trudnoćom do posla“, u okviru koje će poslodavci dobiti materijalni stimulans da zaposle trudne žene, jer će im lokalna samouprava davati sredstva za plate. Te firme će dobiti besplatnu radnu snagu. Zahtevaćemo da se pojačano kontrolišu poslodavci kako bi se onemogućila prikrivena diskriminacija žena koje žele da rađaju decu - kaže prof. dr Jelena Vojinović, predsednica Saveta.\nOvaj test uradilo je DVA miliona trudnica\nNajstariji i najprovereniji od svih NIPT testova koji postoje na svetu je NIFTY. Nije uopšte iznenađujuće kada se uzme u...


U Irak će do kraja 2012. otići delegacija iz Srbije na dogovor o saradnji u oblastima infrastrukture, energetike, poljoprivrede i trgovine, saopšteno je iz kabineta potpredsednika Vlade Srbije i ministra spoljne i unutrašnje trgovine i telekomunikacija Rasima Ljajića koji u nedelju boravi u Bagdadu.\n“Ljajić i potpredsednici Vlade Iraka, Roš Nuri Šavais i Saleh al Mutlak, dogovorili su se da do kraja ove godine u Irak dodje privredno-politička delegacija iz Srbije koja bi sa iračkim kolegama dogovorila konkretne oblike saradnje u oblastima infrastrukture, energetike, poljoprivrede i trgovine”, navodi se u saopštenju.\nPotpredsednici Vlade Iraka obavestili su Ljajića da je Iraku u narednom periodu potrebna izgradnja 2.000.000 stambenih jedinica, 5.000 škola, 40 savremenih bolnica i 7.000 kilometara novih puteva i da je učešće srpskih gradjevinskih kompanija u tim projektima dobrodošlo.\nAl Mutlak je nakon sastanka sa Ljajićem rekao da postoje različiti modaliteti zajedničkih ulaganja i zajedničkog nastupa srpskih i iračkih firmi na tržištu Iraka.\nLjajić je ugovorio i potpisivanje sporazuma o ekonomsko-tehničkoj saradnji i sporazuma u oblastima trgovine i telekomunikacija. Potpisivanjem tih sporazuma bio bi stvoren pravni okvir za povratak privrednika iz Srbije na tržište Iraka.


Evo zbog čega "DOBRA HEMIJA" nije dovoljna da bi VEZA opstala\nJedan od najčešćih razloga razvoda u današnje vreme su nerealistična očekivanja koja supružnici imaju jedan prema drugom.\nDo zablude o kompatibilnosti između partnera dolazi zbog uticaja njihovih hormona na samom početku veze, ili kako bi psiholozi to rekli, tokom perioda „dobre hemije“. U toj fazi, partneri su zaslepljeni svojom požudom, a kada ona nestane, oni shvate da su možda napravili pogrešan izbor kada su odlučili da uđu u vezu.\nIstraživanja su pokazala da dobra hemija nema mnogo veze sa ljubavlju\nIstraživači su za potrebe jedne studije pitali 362 pojedinaca da im objasne šta za njih znači „dobra hemija“ između partnera. Samo 9% ispitanika su je u svom odgovoru asocirali sa ljubavlju, dok je velika većina izjavila da dobra hemija ima više veze sa biološkom reakcijom i uzajamnom požudom.\nPročitajte još: Osećate da se LJUBAVI BLIŽI KRAJ? Ovih 10 znakova vam govore da više NISTE ZALJUBLJENE\nNismo uvek sigurni koja su naša prava osećanja prema nekoj osobi\nHelen Fišer, antropolog sa Ratgers univerziteta, smatra da ljubav možemo podeliti u tri faze: period požude, period privlačnosti, i period privrženosti. Prva faza nije ništa drugo nego period „dobre hemije“, tokom koga u našem organizmu kolo vode estrogen i androgen, ženski i muški polni hormoni.\nNakon toga se može učiniti da su očekivanja oba partnera izneverena\nTek kasnije, kada je uticaj hormona manji, dobijamo jasnu predstavu o partneru, a i on o nama. U tim trenucima, mi shvatamo da on/ona nije savršen/a kao što se činilo na početku. To, međutim, ne znači da veza nema budućnost. Tek kada prođe period „dobre hemije“, mi stvarno upoznajemo svog partnera i počinjemo da razmišljamo o stvarima koji su bitne za naš odnos, a da nemaju veze sa sirovom privlačnošću.\nPročitajte još: Dobro razmislite: LJUBAV na PRVI ili DRUGI pogled?\nIz tog razloga važno je da ne srljamo u vezi i obećavamo jedno drugom stvari za koje nismo sigurni da li možemo da ih ispunimo. Ako pustimo da se sve odvija svojim tokom, vrlo brzo nakon perioda „dobre hemije“ biće nam jasno da li je osoba s kojom smo u vezi ona prava ili je možda bolje da ne trošimo jedno drugom vreme uzalud.\nhemija u vezi\nfizička privlačnost u vezi\nkako da veza potraje


Na žalost, publike i posetilaca, zbog trenutne situacije morali smo da otkažemo filmski festival ispod natpisa „Srpski Holywood“u selu Mutanj planiran za početak avgusta. – rekao je za GM PRESS Ivan Jakovljević, organizator Međunarodnog filmskog festivala „Srpski Holywood“ i dodao –događaj smo samo odložili, festival će se održati online 26. i 27. septembra kako bismo ispoštovali brojne autore koji su se prijavili za festival. Ove godine smo imali oko 600 prijava iz čitavog sveta, što je u odnosu na prošlogodišnjih 400 znatno više, pa sam kao organizator festivala veoma zadovoljan jer smo privukli toliku pažnju.\nNeobično mesto ispod poznatog natpisa koji noću svetli na Rudniku i vidi se sa puta ka Beogradu zainteresovalo je brojne filmejkera i ljubitelje filma iz čitavog sveta, a publika će na zvaničnom sajtu Filmskog festivala uskoro imati priliku da pogleda izbor najboljih filmova koji će ove godine biti prikazani online.\nReč je o eksperimentalnim, dugometražnim, kratkometražnim, dokumentarnim, naučno-fantastičnim i drugim žanrovima nezavisnih filmova koje promoviše Međunarodni Filmski festival, bazirajući se na kvalitetu i autentičnosti.